10 Doa Pilihan Sempena Hari Arafah, InsyaAllah.. Doa Anda Dimakbulkan Allah SWT

Antara hari yang paling ditunggu-tunggu oleh seluruh umat Islam di dunia bagi mengharapkan segala doa dimakbulkan adalah tibanya Hari Arafah. Beruntungnya pada hari ini, kita dikhabarkan bahawa Allah SWT sangat gembira dan bermurah hati untuk memakbulkan doa para hamba-Nya yang setelah kian lama terbuku. Jadi, inilah masanya untuk anda himpunkan doa Hari Arafah dengan seikhlas hati.
Lebih memudahkan orang ramai, Ustazah Asma’ Harun berkongsikan 10 doa pilihan yang boleh dibaca bermula jam 5.30 petang hingga 12 tengah malam (Selasa 27 Jun 2023). Sama-sama kita berdoa supaya mudah dimakbulkan oleh Sang Pencipta.

Baca juga: Haiwan Korban Tertanggal Gigi, Adakah Syarat Sah Korban Terbatal? Mufti WP Jawab…
DOA HARI ARAFAH, USTAZAH ASMA KONGSI 10 DOA PILIHAN

Saat ini para jemaah haji sedang bersedia untuk melaksanakan salah satu rukun dalam ibadah haji iaitu wukuf di padang Arafah.
Detik ini ialah detik yang paling dinanti-nantikan kerana mustajabnya doa yang dipanjatkan. Daripada Abdullah bin ‘Amr, bahawa Nabi SAW bersabda:

خَيْرُ الدُّعَاءِ دُعَاءُ يَوْمِ عَرَفَةَ
Maksudnya: “Sebaik-baik doa adalah doa pada hari Arafah.”(HR Tirmizi, hadis hasan) sahabat semua yang berada di Malaysia, usah lepaskan peluang ini untuk menggandakan amal dan doa juga. Wukuf di Arafah jatuh pada hari Selasa, 27 Jun 2023 bersamaan waktu di Malaysia iaitu jam 5.23 petang sehingga jam 12.06 pagi ini. Berdoa dan beramallah dengan sungguh-sungguh dalam waktu yang barakah ini.
Antara zikir dan doa pilihan yang boleh dibaca ialah seperti berikut:
1) Zikir Nabi SAW Semasa Hari Afarah
Daripada Abdullah bin ‘Amr, Rasulullah SAW bersabda, “Sebaik-baik doa adalah doa pada hari ‘Arafah dan sebaik-baik apa yang aku dan para nabi sebelumku katakan adalah
لَا إِلَهَ إِلَّا اللَّهُ وَحْدَهُ لَا شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ
Maksudnya: “Tiada Tuhan melainkan Allah semata dan tiada sekutu bagi-Nya, milik-Nya lah segala kerajaan dan pujian dan Dialah Maha Menguasai atas segala sesuatu.”- (HR Tirmizi, hadis hasan)
KELEBIHAN MEMBACA ZIKIR INI 100 KALI:
Daripada Abu Hurairah r.a. bahawa Rasulullah SAW bersabda :
مَنْ قَالَ لَا إِلَهَ إِلَّا اللَّهُ وَحْدَهُ لَا شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ فِي يَوْمٍ مِائَةَ مَرَّةٍ كَانَتْ لَهُ عَدْلَ عَشْرِ رِقَابٍ وَكُتِبَتْ لَهُ مِائَةُ حَسَنَةٍ وَمُحِيَتْ عَنْهُ مِائَةُ سَيِّئَةٍ وَكَانَتْ لَهُ حِرْزًا مِنْ الشَّيْطَانِ يَوْمَهُ ذَلِكَ حَتَّى يُمْسِيَ وَلَمْ يَأْتِ أَحَدٌ بِأَفْضَلَ مِمَّا جَاءَ بِهِ إِلَّا أَحَدٌ عَمِلَ أَكْثَرَ مِنْ ذَلِكَ
Maksudnya: “Barang siapa yang membaca
لَا إِلَهَ إِلَّا اللَّهُ وَحْدَهُ لَا شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ’
‘Laa ilaaha illallahu wahdahuu laa syariika lahuu, lahul mulku wa lahul hamdu wa huwa ‘alaa kulli syai’in qodir’
(Tidak ada Tuhan yang berhak disembah selain Allah Yang Maha Esa tidak ada sekutu bagi-Nya. Milik-Nya kerajaan dan bagi-Nya segala puji dan Dia Maha Kuasa atas segala sesuatu), sebanyak 100 kali dalam sehari, maka baginya pahala seperti membebaskan 10 ORANG HAMBA, ditetapkan baginya 100 KEBAIKAN dan dijauhkan daripadanya 100 KEBURUKAN dan baginya perlindungan daripada (godaan) syaitan pada hari itu hingga petang dan tidak ada orang yang lebih baik amalnya daripada orang yang membaca doa ini kecuali seseorang yang dapat mengamalkan lebih banyak zikir ini”.
(HR Bukhari, hadis sahih)
2) Doa Penyerahan Diri Kepada Allah
Daripada Ali Bin Abi Thalib beliau berkata: Kebanyakan doa yang diucapkan Rasulullah SAW pada hari Arafah di tempat wuquf adalah:
اللَّهُمَّ لَكَ الْحَمْدُ كَالَّذِي نَقُولُ وَخَيْرًا مِمَّا نَقُولُ اللَّهُمَّ لَكَ صَلَاتِي وَنُسُكِي وَمَحْيَايَ وَمَمَاتِي وَإِلَيْكَ مَآبِي وَلَكَ رَبِّ تُرَاثِي اللَّهُمَّ إِنِّي أَعُوذُ بِكَ مِنْ عَذَابِ الْقَبْرِ وَوَسْوَسَةِ الصَّدْرِ وَشَتَاتِ الْأَمْرِ اللَّهُمَّ إِنِّي أَعُوذُ بِكَ مِنْ شَرِّ مَا تَجِيءُ بِهِ الرِّيحُ
Maksudnya: “Ya Allah, segala puji bagi-Mu seperti yang kami ucapkan, dan lebih baik daripada apa yang kami ucapkan. Ya Allah, untuk-Mu solatku, ibadah hajiku, hidupku dan matiku. Kepada-Mu aku akan kembali, dan milik-Mu wahai Tuhanku kekayaanku. Ya Allah, aku berlindung kepada-Mu daripada seksaan kubur, keraguan hati, serta kekacauan urusanku. Ya Allah, aku berlindung kepada-Mu daripada kejahatan yang dibawa oleh angin.”- (HR Tirmidzi, hadis gharib)
3) Sayyidul Istighfar
Daripada Syaddad bin Aus r.a., Rasulullah SAW bersabda:
سَيِّدُ الِاسْتِغْفَارِ أَنْ تَقُولَ: اللَّهُمَّ أَنْتَ رَبِّي لاَ إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ لَكَ بِذَنْبِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلَّا أَنْتَ
Maksudnya: “Sayyidul Istighfar hendaklah kamu mengucapkan: Ya Allah, Engkau adalah Rabbku, tidak ada Ilah yang berhak disembah dengan benar melainkan Engkau. Engkau yang menciptakan aku dan aku adalah hamba-Mu. Aku di atas perjanjian-Mu dan janji-Mu sesuai dengan kemampuanku. Aku berlindung kepada-Mu dari keburukan perbuatanku, aku mengakui nikmat-Mu kepadaku dan aku mengakui dosaku kepada-Mu, maka ampunilah aku. Ini kerana, tiada yang dapat mengampuni dosa melainkan Engkau”.- (HR Bukhari, hadis sahih)
KELEBIHAN SAYYIDUL ISTIGHFAR
Nabi Muhammad SAW bersabda:
«وَمَنْ قَالَهَا مِنَ النَّهَارِ مُوقِنًا بِهَا، فَمَاتَ مِنْ يَوْمِهِ قَبْلَ أَنْ يُمْسِيَ، فَهُوَ مِنْ أَهْلِ الجَنَّةِ، وَمَنْ قَالَهَا مِنَ اللَّيْلِ وَهُوَ مُوقِنٌ بِهَا، فَمَاتَ قَبْلَ أَنْ يُصْبِحَ، فَهُوَ مِنْ أَهْلِ الجَنَّةِ»
Maksudnya: “Barangsiapa yang mengucapkannya (Sayyidul Istighfar) di waktu siang hari serta yakin dengannya, lalu dia meninggal pada hari itu sebelum waktu petang, maka dia termasuk dalam kalangan penghuni syurga. Dan barangsiapa yang mengucapkannya di waktu malam dengan penuh keyakinan lalu dia meninggal sebelum masuk waktu pagi, maka dia termasuk dalam kalangan penghuni syurga”.-(HR Bukhari, hadis sahih)
4) Memohon Keampunan Daripada Allah SWT
Abu Bakar as-Siddiq r.a. pernah meminta Nabi Muhammad SAW mengajarkan satu doa kepadanya. Lalu baginda SAW bersabda:
اللَّهُمَّ إِنِّي ظَلَمْتُ نَفْسِي ظُلْمًا كَثِيرًا وَلَا يَغْفِرُ الذُّنُوبَ إِلَّا أَنْتَ فَاغْفِرْ لِي مَغْفِرَةً مِنْ عِنْدِكَ وَارْحَمْنِي إِنَّكَ أَنْتَ الْغَفُورُ الرَّحِيمُ
Maksudnya: “Ya Allah, sungguh aku telah menzalimi diriku dengan banyak kezaliman dan tidak ada yang dapat mengampuni dosa-dosa kecuali Engkau. Maka ampunilah aku dengan sebuah pengampunan dari sisi-Mu dan rahmatilah aku. Sesungguhnya Engkau Maha Pengampun lagi Maha Penyayang.’’- (HR Bukhari, hadis sahih)
5) Memohon Keampunan Bagi Kedua Ibu Bapa
Firman Allah SWT:
رَبَّنَا اغْفِرْ لِي وَلِوَالِدَيَّ وَلِلْمُؤْمِنِينَ يَوْمَ يَقُومُ الْحِسَابُ
Maksudnya: “Wahai Tuhan kami! Berilah ampun bagiku dan bagi kedua ibu bapaku serta bagi orang-orang yang beriman, pada masa berlakunya hitungan amal dan pembalasan.”- (Surah Ibrahim 14: 41)
6) Memohon Rahmat Daripada Allah SWT
Firman Allah SWT:
رَبَّنَآ ءَامَنَّا فَٱغْفِرْ لَنَا وَٱرْحَمْنَا وَأَنتَ خَيْرُ ٱلرَّٰحِمِينَ
Maksudnya: “Ya Tuhan kami, kami telah beriman, maka ampunilah kami dan berilah kami rahmat dan Engkau adalah Pemberi rahmat Yang Paling Baik.”-(Surah al-Mukminun 23:109)
7) Doa Agar Ditetapkan Hati Dalam Ketaatan
Firman Allah SWT:
رَبَّنَا لاَ تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً إِنَّكَ أَنتَ الْوَهَّابُ
Maksudnya: “Wahai Tuhan kami, janganlah Engkau jadikan hati kami condong kepada kesesatan sesudah Engkau beri petunjuk kepada kami, dan berilah kepada kami rahmat dari sisiMu. Sesungguhnya Engkau Maha Pemberi.”
(Surah Ali ‘Imran 3: 8 )
8 ) Doa Dikurniakan Keturunan Yang Menyejukkan Mata
Firman Allah SWT:
رَبَّنَا هَبْ لَنَا مِنْ اَزْوَاجِنَا وَذُرِّيّٰتِنَا قُرَّةَ اَعْيُنٍ وَّاجْعَلْنَا لِلْمُتَّقِيْنَ اِمَامًا
Maksudnya: “Ya Tuhan kami, anugerahkanlah kepada kami pasangan kami dan keturunan kami sebagai penyejuk mata (kami), dan jadikanlah kami pemimpin bagi orang yang bertakwa.”- (Surah al-Furqan 25: 74)
9) Doa Agar Menjadi Hamba-Nya Sentiasa Bersyukur
Firman Allah SWT:
رَبِّ أَوْزِعْنِىٓ أَنْ أَشْكُرَ نِعْمَتَكَ ٱلَّتِىٓ أَنْعَمْتَ عَلَىَّ وَعَلَىٰ وَٰلِدَىَّ وَأَنْ أَعْمَلَ صَٰلِحًا تَرْضَىٰهُ وَأَدْخِلْنِى بِرَحْمَتِكَ فِى عِبَادِكَ ٱلصَّلِحِينَ
Maksudnya: “Ya Tuhanku berilah aku ilham untuk tetap mensyukuri nikmat-Mu yang telah Engkau anugerahkan kepadaku dan kepada dua orang ibu bapaku dan untuk mengerjakan amal soleh yang Engkau redhai; dan masukkanlah aku dengan rahmat-Mu ke dalam golongan hamba-hamba-Mu yang soleh.”- (Surah al-Naml 27: 19)
10) Doa Dijauhi Rasa Dengki
Firman Allah SWT:
رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالْإِيمَانِ
وَلَا تَجْعَلْ فِي قُلُوبِنَا غِلًّا لِّلَّذِينَ آمَنُوا رَبَّنَا إِنَّكَ رَءُوفٌ رَّحِيمٌ
Maksudnya: Ya Tuhan kami, ampunilah kami dan saudara-saudara kami yang telah beriman lebih dahulu daripada kami, dan janganlah Engkau tanamkan kedengkian dalam hati kami terhadap orang-orang yang beriman. Ya Tuhan kami, Sungguh, Engkau Maha Penyantun, Maha Penyayang.- (Surah al-Hasyr 59:10)

*Jadi, mari ramai-ramai kita menadahkan tangan berdoa sempena Hari Arafah ini dengan ikhlas dan hati yang suci, mengharapkan doa dimakbulkan jika ia membawa kebaikan kepada diri kita. Hanya Allah SWT sahaja yang tahu..Aaamin..
Sumber: Ustazah Asma’ Harun
Sumber foto: Berita Harian


Hilangkan Bengkak Di Badan Dengan Mengamalkan Doa Ini, InsyaAllah Berkesan

Bila bahagian kaki atau tangan bengkak, pasti antara jalan penyelesaiannya adalah dengan mengurut untuk menyusutkan bahagian tersebut.
Buat anda yang tak tahu, ada doa hilangkan bengkak pada tubuh yang boleh diamalkan seperti perkongsian Ainul Hakim di laman Facebooknya.

Baca juga: Bukan Hanya Boleh Merawat Masalah Kencing Manis, Ini 7 Khasiat Labu Air Anda Kena Tahu
DOA HILANGKAN BENGKAK PADA TUBUH, MUJARAB!

Jelasnya, ini adalah petua terbaik untuk hilangkan segala bengkak pada anggota badan termasuk bengkak kelenjar, ketumbuhan, bengkak gusi, kaki, mata dan sebagainya.

Tambahnya juga, seorang sahabat yang pernah menderta kanser tahap 3 turut mengamalkan doa ini dan dengan izin Allah, dia diberikan kesembuhan sepenuhnya.
Jadi, sebelum memulakan bacaan anda perlu:

Istighfar sebanyak 3 kali
Selawat Nabi sebanyak 10 kali
Al-Fatihah sekali
Ayat Kursi sekali

Kemudian diikuti dengan doa surut bengkak seperti di bawah. Semasa membaca doa ini pejam mata dan bayangkan Allah mengecutkan bengkak, mematikan akar dan menyembuhkan segala luka.

Setiap usaha yang kita lakukan haruslah bersandarkan Allah SWT dan disusuli dengan doa-doa syifa agar kita sentiasa tenang dan hampir dengan Allah.
Walau bagaimanapun, sekiranya bengkak berterusan sehingga memudaratkan kesihatan, dapatkan rawatan doktor dengan segera.
Semoga bermanfaat dan diberi kesembuhan. Amin…
Baca juga: “Aik? Kenapa Payudara Saya Tak Sama Saiz?”- AWAS! Anda Mungkin Ada Tanda Kanser
Sumber: Facebook Ainul Hakim


Ibu Boleh Amalkan 8 Doa Mustajab Ini Supaya Anak Rajin Solat & Tak Degil

Semua ibu bapa pasti mahu anaknya berjaya, dilindungi daripada bahaya, hasad dengki, dapat jodoh yang terbaik, rajin solat dan sebagainya. Seperti mana kita tahu, doa seorang ibu memiliki banyak keutamaan dan Allah mengangkat darjat tinggi seorang ibu yang telah berjuang keras untuk membesarkan anak-anaknya dengan ilmu dan kasih sayang.
Berikut merupakan 8 doa mustajab ibu boleh baca untuk si anak sejak dalam kandungan lagi. Boleh amalkan dan semoga semua doa dimakbulkan. Amin…

Baca juga: Tanam Jambang Dilarang Dari Sisi Islam Kecuali Untuk Tujuan Perubatan Penyakit
IBU BOLEH AMALKAN 8 DOA MUSTAJAB INI

1- Doa untuk mengatasi anak yang nakal

“Ya Tuhan kami, anugerahkanlah kepada kami pasangan kami dan keturunan kami sebagai penyenang hati (kami), dan jadikanlah kami pemimpin bagi orang-orang yang bertakwa.” [Surah Al-Furqan: 74]
2- Doa agar anak rajin solat
Ya Tuhanku, jadikanlah aku dan anak cucuku orang yang tetap melaksanakan salat, ya Tuhan kami, perkenankanlah doaku. [Surah Ibrahim: ayat 40]
3- Doa dapat keturunn yang baik
Ya Tuhanku, berilah aku keturunan yang baik dari sisi-Mu, sesungguhnya Engkau Maha Mendengar doa.” [Surah Ali-Imran: ayat 38]
4- Doa agar dikurniakan anak
Maksudnya: “Ya Tuhanku janganlah Engkau membiarkan aku hidup seorang diri dan Engkaulah Waris Yang Paling Baik.” [Al-Anbiya: 89]

5- Doa anak soleh
Maksudnya: “Ya Tuhanku, anugerahkanlah kepadaku (seorang anak) yang termasuk orang yang soleh.” [As-Saffat: 100]
6- Doa memohon anak & keturunan yang soleh
“Wahai Tuhanku, ilhamkanlah padaku untuk bersyukur atas nikmatmu yang telah Engkau kurniakan padaku juga pada orang tuaku. Dan ilhamkanlah padaku untuk melakukan amal soleh yang Engkau redhoi & perbaikilah keturunanku (Surah Al Ahqaf, Ayat 15)
7- Doa anak dilembutkan hati
“Allah maha lembut tadbirNya (serta melimpah-limpah kebaikan & belas kasihanNya) kpd hamba-hambaNya; Ia memberi rezeki kpd sesiapa yg dikehendakiNya (menurut aturan yg telah ditetapkan), dan Dialah yang maha kuat, lagi maha kuasa.” [As-Syura Ayat 19]
8- Doa agar diberikan rahmat
Wahai Tuhan kami, kami telah beriman, maka ampunilah kami dan rahmatilah kami, dan Engkau adalah sebaik-baik Pemberi rahmat. [Al-Mukminun, Ayat 109]

Sehebat mana pun kita menjaga, Allah jualah sebaik-baik penjaga. Semoga anak-anak kita semua sentiasa dalam jagaan Allah. Aminn.
Sumber: Twitter Aisyah Shahid


Agar Selamat Pergi & Balik, Ini Doa Keluar Rumah & Memulakan Perjalanan

Doa Keluar Rumah & Memulakan Perjalanan
Islam mengajar kita untuk ingat kepada Alah dan bertawakal kepadaNya dalam setiap perkara yang kita lakukan.

Begitu juga ketika kita hendak ke sesuatu destinasi sama ada ke tempat kerja, pulang ke kampung halaman dan sebagainya, kita perlulah memohon kepada Allah agar dilindungi daripada sebarang malapetaka dan kemalangan yang tak diingini.
Oleh itu, kita disarankan untuk berdoa ketika hendak keluar dari rumah dan mulakan perjalanan.

Bertawakal Ketika Keluar Rumah
Sebaik sahaja keluar dari rumah, lafazkanlah zikir tanda bertawakal kepada Allah dalam apa jua urusan :

بِسْمِ اللهِ تَوَكَّلْتُ عَلَى اللهِ، لَا حَوْلَ وَلَا قُوَّةَ إِلَّا بِاللهِ
Bacaan Rumi : Bismillahi tawakkaltu ‘alallah, laa haula wa laa quwwata illaa billaah
Maksud : Dengan nama Allah (aku keluar). Aku bertawakal (berserah diri) kepada Allah, tiada daya upaya melainkan dengan izin Allah.
(Hadis Riwayat Tirmidzi dari Anas bin Malik).

Doa Ketika Keluar Rumah
Rasulullah juga mengajar kita untuk berdoa agar terlindung daripada perkara yang tak diingini. Bacaan doa adalah seperti berikut :
اللَّهُمَّ إِنِّى أَعُوذُ بِكَ أَنْ أَضِلَّ أَوْ أُضَلَّ أَوْ أَزِلَّ أَوْ أُزَلَّ أَوْ أَظْلِمَ أَوْ أُظْلَمَ أَوْ أَجْهَلَ أَوْ يُجْهَلَ عَلَىَّ
Bacaan Rumi : Allahumma inni a-‘udzu bika an adhilla aw udholla, aw azilla aw uzalla, aw azhlima aw uzhlama, aw ajhala aw yujhala ‘alayya.
Maksud : Ya Allah, sesungguhnya aku berlindung kepada-Mu, janganlah sampai aku tersesat atau disesatkan (syaitan atau orang jahat), tergelincir atau digelincirkan orang lain, menganiaya atau dianiaya orang lain, dan berbuat bodoh atau dibodohi orang lain.
(Hadis Riwayat Abu Dawud dan At Tirmidzi)

Baca Ayat Kursi Sebelum Mulakan Perjalanan
Berdasarkan perkongsian dari Mufti Negeri Sembilan, kita digalakkan untuk membaca ayat Kursi sebelum memulakan perjalanan. Amalan ini pernah dipesan oleh Rasulullah SAW kepada Saidina Ali agar tujuan perjalanan kita tertunai.
Dalam sebuah hadis, Rasulullah SAW bersabda,
يا علي: إذا خرجتَ منْ منزلك تريدُ حاجةً فاقْرَأ آية الكرسي، فَإن حاجتك تقضى إن شاء الله تعالى
Maksud : Wahai Ali, jika kamu keluar dari rumah untuk hajat yang sangat penting maka bacalah ayat al-Kursi nescaya hajat kamu akan tercapai dengan keizinan Allah swt.

Kredit Foto : merdeka.com

Doa Menaiki Kenderaan
Sebelum memulakan perjalanan sama ada memandu sendiri atau menaiki pengangkutan lain, berdoalah agar perjalanan kita selamat dengan melafazkan doa dari petikan Al-Quran di bawah :
سُبْحَانَ الَّذِى سَخَّرَ لَنَا هَذَا وَمَا كُنَّا لَهُ مُقْرِنِينَ، وَإِنَّا إِلَى رَبِّنَا لَمُنْقَلِبُونَ
Bacaan Rumi : Subhanal ladzi sakhora lana hadza wa ma kunna lahu muqrinina wa inna ila ila rabbana la munqalibun
Maksud : Segala puji bagi Allah, Maha suci tuhan yang telah memudahkan kenderaan ini untuk kami, sedang kami sebelum ini tidak terdaya menguasainya.
(Surah Al-Zukhruf : Ayat 13-14)
Hadis ini dipetik daripada kitab al-Wasoya karangan Muhyiddin Abi Abdullah al-Hatami al-Ta’ie al-Andalusi (Ibnu Arabi).

Doa Agar Selamat dalam Perjalanan
Anda juga boleh lanjutkan doa menaiki kenderaan seperti di bawah agar perjalanan anda ke destinasi yang dituju selamat dan perjalanan anda dipermudahkan.
سُبْحَانَ الَّذِى سَخَّرَ لَنَا هَذَا وَمَا كُنَّا لَهُ مُقْرِنِينَ وَإِنَّا إِلَى رَبِّنَا لَمُنْقَلِبُونَ اللَّهُمَّ إِنَّا نَسْأَلُكَ فِى سَفَرِنَا هَذَا الْبِرَّ وَالتَّقْوَى وَمِنَ الْعَمَلِ مَا تَرْضَى اللَّهُمَّ هَوِّنْ عَلَيْنَا سَفَرَنَا هَذَا وَاطْوِ عَنَّا بُعْدَهُ اللَّهُمَّ أَنْتَ الصَّاحِبُ فِى السَّفَرِ وَالْخَلِيفَةُ فِى الأَهْلِ اللَّهُمَّ إِنِّى أَعُوذُ بِكَ مِنْ وَعْثَاءِ السَّفَرِ وَكَآبَةِ الْمَنْظَرِ وَسُوءِ الْمُنْقَلَبِ فِى الْمَالِ وَالأَهْلِ
Bacaan Rumi : Subhanal ladzi sakhora lana hadza wa ma kunna lahu muqrinina wa inna ila ila rabbana la munqalibun. Allahumma inna nas aluka fi safarna hadzal birra wat taqwa wa minal ‘amali ma tardla. Allahumma hawwin ‘alaina safarana hadza wa’thu ‘anna bu’dahu. Allahumma antash shokhibu fis safari wal kholifatu fil ahli. Allahumma inni a’udzubika min wa’tsais safari wa kabatil mundhori wa suil munqolabi fil mali wal ahli.
Maksud :
“Maha suci Allah yang telah menundukkan (kenderaan) ini untuk kami, padahal kami sebelumnya tidak mempunyai kemampuan untuk melakukannya, dan sesungguhnya hanya kepada Rabb kami, kami akan kembali.
Ya Allah, sesungguhnya kami memohon kepada-Mu kebaikan, taqwa dan amal yang Engkau redhai dalam perjalanan kami ini.
Ya Allah mudahkanlah perjalanan kami ini, dekatkanlah bagi kami jarak yang jauh. Ya Allah, Engkau adalah pendamping dalam perjalanan dan pengganti di tengah keluarga.
Ya Allah, sesungguhnya aku berlindung kepada-Mu dari kesukaran perjalanan, tempat kembali yang menyedihkan, dan pemandangan yang buruk pada harta dan keluarga.” (HR. Muslim no. 1342, dari ‘Abdullah bin ‘Umar)
Perbanyakkan juga berzikir semasa kita dalam perjalanan sebagai tanda kita mengingati Allah. Ia bukan sahaja amalan yang menjanjikan ganjaran pahala malah ia juga melindungi kita daripada bisikan syaitan. Semoga dengan doa dan zikir yang dilafazkan dapat memudahkan urusan kita untuk sampai ke destinasi yang dituju.
Sumber rujukan:

Doa Menaiki Kenderaan
muftins.gov.my/2019/04/22/doa-menaiki-kenderaan


Ustaz Kongsi 3 Doa Kesembuhan Untuk Ibu Bapa Amalkan Ketika Anak Sakit Teruk

Sudah pasti dalam proses menjaga anak-anak, akan ada masanya ibu bapa perlu berdepan dengan situasi dimana anak-anak akan jatuh sakit. Sememangnya sebagai ibu bapa, pastinya kita tidak sanggup untuk melihat anak-anak dalam kesakitan dan berharap bahawa sakit tersebut hanya berlaku pada diri kita.
Namun, apa sahaja jenis sakit boleh disembuhkan bukan sahaja melalui kaedah perubatan, malah amalan dari segi pembacaan doa juga dapat membantu untuk mengurangkan kesakitan. Oleh itu, ini perkongsian beberapa doa yang anda boleh amalkan ketika anak sakit. Semoga boleh dijadikan panduan dan amalan buat ibu bapa.

DOA APA UNTUK SEMBUHKAN ANAK SAKIT TERUK?

Anda pernah hadapi ujian anak disayangi sakit teruk? Saya ada pengalaman tersebut. Sakit anak tidaklah teruk sangat tapi kita selaku ibu-bapa, risaunya lain macam. Kasihan tengok anak kecil menangis cakap ‘sakit, sakit’… Ada waktu tu saya sampai berdoa, ‘Ya Allah, saya tak sampai hati tengok anak saya yg sakit ni. Engkau pindahlah kesakitan tu padaku…’

Tok guru ada tegur, tak wajar berdoa begitu. Eloknya berdoa kesembuhan. Tapi begitulah kasih-sayang kita mak-abah kpd anak. Dan waktu tu kita rasa lemah sangat. Ada duit, medical card, hospital terbaik, doktor pakar & pamantauan rapi pun belum tentu kesembuhan terjamin.

Sebabnya, sehebat manapun kemampuan manusia, kita tidak mampu mengawal kuman. Cukuplah virus Covid menunjukkan keterbatasan kita. Ketika ini, kita perlukan sangat bantuan Tuhan. Tok guru sampaikan pesan, selain berusaha, jangan lupa berdoa sebab kuman, virus dll ni hakikatnya makhluk Allah juga. Mereka belum tentu taatkan kita, tetapi mereka pasti taatkan Tuhan. Kita boleh berusaha mengubati, ambil antibiotik, ubat & sebagainya tetapi asasnya tetap sama : pergantungan kita terhadap Tuhan As-Syafi (Maha Penyembuh) wajib diperkuatkan.
Dia yang mencipta kuman. Pasti Dia juga berkuasa mutlak datangkan penyembuhan. Dalam rangka kita berusaha mengubati penyakit berlandaskan ‘sunnatullah’ (makan ubat, pergi hospital, jumpa doktor dll), jangan lupa untuk gandingkannya dengan ‘qudratullah’ : kuasa mutlak Allah Ta’ala.
DOA UNTUK IBU BAPA AMALKAN

Bahasa mudahnya, dalam usaha makan ubat, usaha juga berdoa. Kita kuatkan ikhtiar & dalam masa sama, keyakinan tetap dibulatkan kepada Allah Ta’ala. Keyakinan yang kita pelajari dari Nabi Ibrahim a.s :
Dan apabila aku sakit Dialah yang menyembuhkan aku. (Surah AS-Syu’ara, ayat 80)
Maka dlm posting ini, saya kongsikan doa yang saya amalkan. Doa ini saya anggap ‘gred A’ kerana ia datang dari Mahaguru terulung, Rasulullah s.a.w. Hadithnya sahih, riwayat muslim. Caranya ialah :
1. Baca Al-Fatihah
2. Baca 3 Qul
3. Pegang bagian tubuh yang sakit lalu membaca :
بِاسْمِ اللَّهِ (3 kali)
أَعُوذُ بِعِزَّةِ اللَّهِ وَقُدْرَتِهِ مِن شَرِّ مَا أَجِدُ وَأُحاذِرُ (7 kali)
Maksud : Dengan menyebut nama Allah, aku berlindung kepada Allah dan kuasa-Nya dari keburukan yang tertimpa padaku & yang aku khuatirkan.
Cubalah amalkannya. InsyaAllah mujarabnya cepat. Cuma dalam teknik di atas, saya menambah bacaan Fatihah and 3 Qul. Surah Fatihah bagus sebagai pembuka kepada kesembuhan. 3 Qul pula bermanfaat sebagai ihktiar akidah kita untuk meletakkan anak dalam naungan & penjagaan Tuhan.
Dalam masa sama pesan ulama, perbanyakkan bersedekah. Saya ada mendengar kisah, ada seseorang yg anaknya ditimpa penyakit kronik. Lalu dia bersedekah sejumlah xxx setiap hari dan ditakdirkan Allah, anaknya sembuh. MasyaAllah. Benarlah pesan ulama, dengan bersedekah, banyak urusan hidup jadi mudah. Apabila kita berkongsi kasih-sayang dengan orang lain (via sedekah), Tuhan lebih mudah kongsikan rahmatNya kepada kita.
Sumber: Ustaz Mohammad Asraff Ayob


Amalkan Doa Ini Sebagai Penawar Ketika Anak Demam, Berkesan!

Bila anak demam, pasti ibu ayah tak senang duduk melihat keadaan mereka. Jangan risau, demam sebenarnya bagus kerana itu merupakan tanda badan mereka sihat dan sedang melawan kuman. Tetapi sekiranya si kecil ada sejarah sawan,  kena lebih berhati-hati. Selain mendapatkan rawatan doktor dan memberi ubat, ibu bapa boleh membaca doa ketika anak demam seperti yang dikongsikan oleh Puan Mazliana Mazlan di laman Facebooknya.
Baca juga: Hukum Mencuri Dengar Perbualan Orang Lain Tanpa Izin, Jangan Ambil Ringan!

DOA KETIKA ANAK DEMAM BOLEH DIAMALKAN
Kadang-kadang kita ikhtiar macam-macam tetapi terlupa nak berdoa untuk Allah berikan kesembuhan. Jadi, amalkan doa Nabi Ibrahim ini dengan membaca Al-Fatihah, selawat, istighfar.
Api yang bersifat panas dan membakar, tiba-tiba jadi sejuk dengan izin Allah.

Selain itu, menurut perkongsian di ruangan komen, doa ini juga boleh digunakan untuk merawat bengkak di anggota badan, melecur terkena api dan sebagainya.
Semoga artikel ini memberi manfaat kepada anda semua.
Baca juga: Eee..Gelinya! Termakan Buah Ada Ulat, Apa Hukumnya? Ini Jawapan Anda Perlu Tahu!
Sumber: Facebook Mazliana Mazlan


#DaruratBanjir: Ustazah Asma’ Harun Kongsi 6 Doa Mujarab Boleh Amalkan

Doa Ketika Banjir.
Negara kita diuji dengan bencana banjir khususnya di beberapa negeri yang berisiko seperti apa yang berlaku di negeri Selangor sekarang. Ditambah pula dengan wabak Covid-19, situasi ini begitu getir bagi kebanyakan penduduk yang terlibat dengan bencana alam tersebut sehingga menyebabkan kematian dan kerugian harta benda. Sebagai hambaNya yang beriman, kita digalakkan untuk sentiasa berdoa kepada Allah dalam apa jua keadaan.

Di sini adalah 6 doa yang dikongsikan oleh Ustazah Asma’ Harun supaya anda boleh amalkan bersama agar terhindar dari banjir yang diajarkan oleh baginda Rasulullah SAW
Baca juga: #DaruratBanjir: Senarai Lengkap Tempat Anda Boleh Salurkan Derma & Bantuan


Doa Agar Hujan Berhenti & Mohon Dihindarkan Banjir

Doa Ketika Banjir
Hujan ialah makhluk yang diturunkan oleh Allah bukan sahaja sebagai pembawa rahmat malah sebagai pembawa peringatan dan ujian kepada hambaNya.

Dalam musim tengkujuh, negara kita diuji dengan bencana banjir khususnya di beberapa negeri yang berisiko seperti Kelantan.
Ditambah pula dengan wabak covid-19, situasi ini begitu getir bagi kebanyakan penduduk yang terlibat dengan bencana alam tersebut sehingga menyebabkan kematian dan kerugian harta benda.

Sebagai hambaNya yang beriman, kita digalakkan untuk sentiasa berdoa kepada Allah dalam apa jua keadaan.

Di sini kami ingin berkongsi kepada semua satu doa yang boleh diamalkan bersama agar terhindar dari banjir yang diajarkan oleh baginda Rasulullah SAW.

Doa Ketika Hujan Lebat & Banjir Mengikut Sunnah
Berdasarkan hadis Riwayat Bukhari, ini doa ketika hujan lebat yang pernah dibaca Rasulullah SAW:
اللَّهُمّ حَوَالَيْنَا وَلَا عَلَيْنَا,اللَّهُمَّ عَلَى الْآكَامِ وَالْجِبَالِ وَالظِّرَابِ وَبُطُونِ الْأَوْدِيَةِ وَمَنَابِتِ الشَّجَرِ
Maksudnya, “Ya Allah, turunkan lah hujan di sekitar kami, bukan untuk merosakkan kami. Ya Allah, turunkanlah hujan ke dataran tinggi, gunung-gunung, bukit-bukit, lembah, dan tempat tumbuhnya pepohonan.
Sumber infografik: PERKIM UUM
Seusai hujan reda pula, panjatkanlah rasa syukur kerana hujan itu menurunkan rahmat.
“Muthirna bi fadhlillahi wa rohmatih”
Maksudnya, ” Kita diberi hujan kerana kurnia dan rahmat Allah”

Sumber: Dr Abu Anas Madani

Baca juga: [GAMBAR] Lokasi Kaum Thamud Yang Diazab Oleh Allah & Kisah Nabi Salleh – UAH
Hujan diturunkan membawa rahmat dan dijadikan waktu mustajab untuk berdoa.
Namun, ada waktunya awan gelap datang membawa hujan dalam bentuk bencana alam sehingga memusnahkan harta benda.
Oleh itu, adalah peranan kita sebagai hamba yang kerdil untuk meletakkan harapan dan memohon perlindungan dari Allah atas segala ketentuan yang diberikan.
Semoga ada hikmah yang tersembunyi dengan setiap nikmat dan musibah yang sudah tertulis oleh Ilahi.


Nak Bayi Sihat & Bijak, Ini Doa Ketika Hamil Yang Boleh Diamalkan Sepanjang 9 Bulan Kehamilan

Proses kehamilan bagi ibu ternyata merupakan pengalaman yang tidak boleh dilupakan sepanjang hidup. Walaupun banyak cabaran yang perlu dihadapi dari segi kesihatan tetapi ibu semua tetap semangat! Disamping menjaga kesihatan dari segi pemakanan, jangan dilupakan pula doa ketika hamil yang boleh diamalkan bagi menjaga spiritual ibu dan anak.
Berikut merupakan antara beberapa senarai doa dan surah pendek yang boleh diamalkan sepanjang kehamilan supaya dapat memohon agar proses bersalin lancar dan anak-anak yang dilahirkan pun sihat walafiat.

SENARAI DOA KETIKA HAMIL MOMMY BOLEH AMALKAN

1. Baca surah Al-Fatihah

Banyak membaca surah Al-Fatihah ketika hamil membantu untuk memohon keselamatan dan kesihatan buat kandungan dan ibu.

2.Baca Ayat-Kursi
Ayat kursi yang merupakan ayat ke-255 dalam surah Al Baqarah sangat dianjurkan untuk dibaca oleh setiap umat Islam. Surah ini berisi puji-pujian tentang betapa agungnya Sang Pencipta.
Bagi ibu hamil dan bakal ayah, rajinlah membaca ayat kursi terutama, pada waktu pagi dan petang.
3.Membaca tiga surah terakhir dalam Al-Qur’an
Tiga surah terakhir dalam Al-Qur’an adalah An Nas, Al Falaq, dan Al Ikhlas. Ketiga-tiga surah ini memiliki keutamaan sebagai penjaga umat Islam sekaligus membuat diri mudah merasa cukup.
4.Membaca surah Al-Hasyr
Surah Al-Hasyr yang merupakan surah ke-59 dalam Al-Qur’an, memiliki banyak manfaat dijadikan sebagai rutin.
Dua di antaranya adalah terhindar dari gangguan jin serta didoakan oleh 70,000 tentera malaikat yang dikirim Allah SWT. Boleh dibaca oleh ibu sambil mengusap perut atau dibaca oleh ayah sebanyak tujuh kali, lalu ditiupkan ke perut ibu.
5.Membaca dua ayat terakhir surah Al-Baqarah
Dalam hadis riwayat Bukhari dan Muslim, diriwayatkan Ibnu Mas’ud Al Anshari dari Rasululullah: “Barang siapa yang membaca dua ayat terakhir surah Al-Baqarah pada malam hari, maka kedua ayat ini akan mencukupinya (dari segala keburukan, godaan setan, gangguan jin dan manusia).”
Dua ayat terakhir surah Al-Baqarah ini, juga sangat dianjurkan dibaca ketika kehamilan. Keutamaannya adalah untuk memohon perlindungan dari segala keburukan, sehingga proses kehamilan lancar dan selamat bersalin.

Antara surah-surah lain yang disyorkan baca adalah:
6.Surah Maryam
Surah ini dibaca untuk memudahkan ibu bersalin dan memperolehi anak yang sabar dan taat.
7. Surah At-Taubah
Untuk membersihkan jiwa dan memelihara daripada maksiat.
8. Surah Yusuf
Memohon supaya anak yang dilahirkan cantik rupa dan cantik akhlaknya.
9.Surah Luqman
Agar memperolehi anak yang cerdik akal dan terang hati.
10. Surah Al-Nahl (Ayat 78)
Agar anak yang dilahirkan bersikap rajin dan berdisiplin.
11. Surah Al-Imran (Ayat 38)
Doa agar mendapat zuriat yang soleh dan solehah.
Sumber: Popmama.com


Doa Ketika Hujan Amat Mustajab, Ini Bacaan Yang Dianjurkan Nabi SAW

Tahukah anda, doa ketika hujan adalah antara doa yang mudah makbul dan mustajab.
Hujan terkandung 1001 rahmat dari Allah dan merupakan tanda kasih sayang Allah pada makhluk-Nya
sebagaimana firman Allah SWT yang bermaksud.

“Dan Kami turunkan air daripada langit berupa hujan yang penuh dengan keberkatan dan manfaatnya sekali gus menyuburkan tanaman serta kebun dengan hasil yang lumayan yang dituai.” (Surah Qaf ayat 9).
Bahkan berdoa ketika hujan tergolong antara doa yang tidak ditolak sebagaimana disebutkan daripada Sahl bin Sa’ad RA, Rasulullah SAW bersabda:

“إِثْتَتَانِ لَا تُرَدَّانِ: الدُّعَاءُ عِنْدَ النِّدَاءِ، وَتَحْتَ الْمَطَرِ”.

أخرجه الحاكم، كتاب الجهاد، حديث رقم 2534، عن سهل بن سعد رضي الله عنه، وقال: هذا حديث صحيح الإسناد ولم يخرجاه.
Maksudnya: “Dua doa yang tidak akan ditolak: Doa ketika azan atau selepas daripada azan dan doa ketika turunnya hujan.” (Hadith riwayat al-Hakim dalam al-Mustadrak, no. 2534)
Baca juga: ANTARA 6 WAKTU PALING MUSTAJAB UNTUK BERDOA & DIKABULKAN HAJAT
Berikut adalah doa yang dianjurkan untuk kita baca ketika hujan.
Doa Ketika Hujan (Berdasarkan Hadith Sahih)
Nabi SAW mengajarkan kepada umatnya apabila melihat hujan turun agar berdoa dengan doa ini.
Doanya pendek saja, iaitu:
ﺍﻟﻠَّﻬُﻢَّ ﺻَﻴِّﺒًﺎ ﻧَﺎﻓِﻌًﺎ
Maksudnya: “Ya Allah turunkanlah pada kami hujan yang bermanfaat.”
(Hadis riwayat al-Bukhari no. 1032, an-Nasaie, no. 1532, Ibn Majah, no. 3890, Ahmad, no.23448)

Pengajaran Doa / Hadith
Imam Ibn Hajar (jilid 2, halaman 668-669) dalam mensyarahkan hadith ini mengatakan:
“Bahawa doa ini adalah mustahab (sunat dan digalakkan) dibacakan selepas turunnya hujan bagi menambahkan lagi kebaikan dan keberkatan serta menjauhi musibah daripada sebarang kemudharatan.
Menjadi amalan Nabi SAW apabila melihat awan atau pun hujan turun maka Baginda SAW akan berdoa kepada Allah SWT agar awan atau hujan tersebut membawa rahmat bukannya musibah sebagaimana yang disebut dalam sebuah hadith:
عَنْ عَائِشَةَ زَوْجَ النَّبِيِّ صَلَّى اللَّهُ عَلَيْهِ وَسَلَّمَ تَقُولُ : كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا كَانَ يَوْمُ الرِّيحِ وَالْغَيْمِ عُرِفَ ذَلِكَ فِي وَجْهِهِ وَأَقْبَلَ وَأَدْبَرَ فَإِذَا مَطَرَتْ سُرَّ بِهِ وَذَهَبَ عَنْهُ ذَلِكَ قَالَتْ عَائِشَةُ فَسَأَلْتُهُ فَقَالَ إِنِّي خَشِيتُ أَنْ يَكُونَ عَذَابًا سُلِّطَ عَلَى أُمَّتِي وَيَقُولُ إِذَا رَأَى الْمَطَرَ رَحْمَةٌ. أخرجه مسلم في صحيحه كِتَابٌ : صَلَاةُ الِاسْتِسْقَاءِ، بَابٌ : التَّعَوُّذُ عِنْدَ رُؤْيَةِ الرِّيحِ وَالْغَيْمِ وَالْفَرَحُ بِالْمَطَرِ، حديث رقم 899.
Maksudnya:
Daripada Aisyah RA, isteri Nabi SAW berkata:
” Rasulullah SAW apabila melihat mendung di langit, Baginda berganjak ke depan, ke belakang atau beralih masuk atau keluar dan berubahlah raut wajahnya. Maka apabila hujan turun, Baginda mula menenangkan hatinya dan hilanglah kekhuatirannya.
Lantas Aisyah berkata; “Maka saya pun menanyakan hal itu , lalu Baginda menjawab: “Saya khuatir, kemungkinan ini menjadi azab yang ditimpakan ke atas umatku.” Dan ketika melihat hujan turun Baginda bersabda: “(Ini adalah) rahmat.” (Hadith riwayat Muslim, no. 899)
Kesimpulan
Pendek saja doa ketika hujan kan?
Bolehlah kita hafal dan baca selalu lepas ni memandangkan berdoa ketika waktu itu adalah antara waktu yang mustajab.
Kita amat dituntut untuk berdoa ketika turunnya hujan agar kita dijauhkan daripada segala bala bencana.
Semoga Allah SWT menjadikan setiap hujan yang turun itu sebagai rahmat dan keberkatan daripada-Nya.
Insha Allah!


Doa Ketika Hujan Agar Berhenti, Bacaan Yang Disarankan Nabi SAW

DOA KETIKA HUJAN
Beberapa buah negeri dilanda banjir berikutan hujan lebat selama beberapa hari. Seperti mana kita tahu, hujan merupakan rahmat Allah SWT dan waktu mustajab untuk berdoa. Di sini kami kongsikan kepada semua satu doa ketika hujan yang boleh diamalkan bersama agar hujan berhenti seperti yang dibaca oleh baginda Rasulullah SAW.

Baca juga: Doa Pendek Ketika Sedih & Dalam Kesukaran Yang Diamal Oleh Nabi SAW
DOA KETIKA HUJAN AGAR BERHENTI, MUJARAB

Apabila hujan turun dengan begitu lebat sehingga seminggu tidak nampak matahari, maka datang seorang lelaki dan meminta doa daripada Rasulullah SAW agar Allah SWT menghentikan hujan kerana berlaku kerosakan pada harta dan jalan. Maka Rasulullah SAW berdoa:

اللَّهُمَّ حَوَالَيْنَا وَلاَ عَلَيْنَا اللَّهُمَّ عَلَى الآكَامِ وَالظِّرَابِ وَبُطُونِ الأَوْدِيَةِ وَمَنَابِتِ الشَّجَرِ
Maksudnya: “Ya Allah! (Kami bermohon agar hujan hanya) mengelilingi kami dan bukannya menimpa ke atas kami. Ya Allah! (Alihkan ia) ke atas tempat-tempat tinggi, gunung ganang dan bukit bukau, perut-perut lembah, dan tempat tumbuhnya pokok-pokok.” Riwayat al-Bukhari (1014)

Maka berhentilah hujan dan keluarlah matahari. Sebahagian ulama menulis faedah doa ini bahawa secara adabnya kita berdoa agar Allah SWT mengalihkan hujan ini ke tempat-tempat lain kerana hujan itu membawa rahmat dan keberkatan. Sememangnya memperbanyakkan doa ketika musibah itu adalah amalan yang dituntut oleh Syarak. Daripada Ummul Mukminin, Umm Salamah R.Anha bahawa Rasulullah SAW bersabda:
مَا مِنْ عَبْدٍ تُصِيبُهُ مُصِيبَةٌ، فَيَقُولُ إِنَّا لِلَّهِ وَإِنَّا إِلَيْهِ رَاجِعُونَ، اللهُمَّ أْجُرْنِي فِي مُصِيبَتِي، وَأَخْلِفْ لِي خَيْرًا مِنْهَا، إِلَّا أَجَرَهُ اللهُ فِي مُصِيبَتِهِ، وَأَخْلَفَ لَهُ خَيْرًا مِنْه ا
Maksudnya: “Tiada daripada kalangan hamba (Allah) yang ditimpa suatu musibah, kemudian mengucapkan: “Innā lillāhi wa innā ilaihi rājiʿun (Sesungguhnya kami milik Allah dan pastinya kami akan kembali kepada-Nya), Ya Allah! Aku mohon akan kurniakanlah ganjaran pada musibahku ini, dan berikanlah ganti yang lebih baik daripada musibah ini,” melainkan Allah akan memberikan pahala kepadanya kerana musibah itu dan menggantikan yang lebih baik.” Riwayat Muslim (918)

Begitu juga, digalakkan bagi seorang Mukmin itu memperbanyakkan istighfar, meminta ampun dan maaf daripada Allah SWT daripada apa-apa dosa yang dia lakukan sama ada sedar atau tidak sedar.
Ini kerana dosa akan mengundang bala dan musibah dalam kehidupan seorang Mukmin manakala istighfar akan menolaknya dan menggantikan dengan kebaikan yang tak disangka-sangka.
Insha-Allah!
Sumber: Facebook Datuk Dr. Zulkifli Mohamad al-Bakri


7 Doa Mama Papa Boleh Amalkan Untuk Kuatkan Janin Dalam Kandungan, Elak Keguguran

Bukan semua pasangan yang sudah mendirikan rumah tangga dikurniakan rezeki awal bagi mendapatkan cahaya mata. Ada yang perlu menunggu bertahun-tahun untuk mendapatkan zuriat dan telah mencuba pelbagai cara untuk hamil. Jadi, apabila dikurniakan rezeki cahaya mata ini pastilah ibu bapa akan menjaga dengan baik dan mengamalkan doa kuatkan janin dalam kandungan.
Doa-doa yang dijadikan amalan ini juga sebagai pendinding dan penguat kepada kandungan bagi mengelakkan keguguran berlaku. Namun, siapalah kita untuk melawan takdir bukan? Apa yang kita boleh lakukan adalah berusaha sedaya mungkin untuk menjaga amanah Allah ini…

7 DOA KUATKAN JANIN DALAM KANDUNGAN BOLEH AMAL
1.Membaca surah Al-Hij’r ayat 97, 98 dan 99

Maksudnya:

Dan demi sesungguhnya Kami mengetahui, bahawa engkau bersusah hati dengan sebab apa yang mereka katakan. Oleh itu, bertasbihlah engkau dengan memuji Tuhanmu, serta jadilah dari orang-orang yang sujud. Dan sembahlah Tuhanmu, sehingga datang kepadamu (perkara yang tetap) yakin.
2. Membaca zikir Ya Mubdi,  Bermaksud Pencipta
Al Mubdi (الْمُبْدِئُ) ertinya Maha Memulai, maknanya iaitu Allah Subhanahu Wa Ta’ala yang memulai segala sesuatu.
Hendaklah suami atau seseorang membaca zikir tersebut di atas sebanyak 99 kali pada waktu sahur (sebelum Fajr) dan meletakkan tangan di atas perut isterinya atau perempuan yang sedang hamil.
3. Membaca doa kekuatan janin
Maksudnya:
Ya Allah, Tuhan yang mengenggam langit sehingga tidak jatuh ke bumi, ia tegak tanpa atap. Genggamlah janin yang ada di rahimku, sempurnakan dia hingga dia lahir dengan baik dan selamat.
4. Banyak membaca Al-Fatihah
Ketika hamil, para ibu dianjurkan memperbanyakkan membaca surat Al-Fatihah untuk memohon keselamatan dan kesihatan  janin yang dikandung. Tidak kira pada waktu bila pun, anda boleh membaca Al-Fatihah di mana-mana sahaja.
5.Doa agar janin tumbuh dengan baik
Doanya adalah seperti:
Allaahummaj ‘alhu shahiihan kaamilan wa’aaqilan haa dziqan wa’aaliman’aamilan, Allaahumma thawwil umrahu washahhih jasadahu wahassin khuluqohu wafashshih lisaa nahu, Wa ahsin shautahu li qiraa atil hadiitsi wal qur’aan, Wawasi’rijqahu, Wajalhu insaanan kaamilan saaliman fiddunya wal aakhirah, Bibirakati sayyidinaa Muhammaddin shallallaahu’alaihi wasallam wal hamdu lillahi rabbil’aalamiina Aaamin, aamin aamin yaa robbal aalamin.
“Ya Allah semoga Engkau jadikan bayi ini sihat, sempurna, berakal cerdas dan cerdik dalam urusan agama. Ya Allah semoga Engkau memberikan kepada bayi ini umur yang panjang, sihat jasmani dan rohani, bagus budi perangainya, fasih lisannya serta bagus suaranya untuk membaca dan Al Quran Dan tinggikanlah darjatnya Dan luaskanlah rezekinya dan jadikanlah bagi manusia yang sempurna selamat di dunia dan akhirat. Dengan berkahnya Nabi Muhammad SAW dan segala puji bagi Allah Tuhan seru sekalian alam aamin, aamin aamin yaa robbal aalamin Kabulkanlah doa kami, kabulkanlah doa kami.”
6. Membaca tiga surah terakhir dalam Al-Quran
Selain itu, sangat dianjurkan bagi ibu hamil menghafal dan membaca ketiga-tiga surah terakhir dalam Al-Quran iaitu An-Nas, Al-Falaq, dan Al-Ikhlas. Ketiga-tiga surah tersebut memiliki keutamaan sebagai penjaga umat Muslim sekaligus membuat diri mudah merasa cukup.
7. Membaca surat Al-Hasyr

Surat ke-59 dalam Al-Quran atau surat Al-Hasyr juga menjadi doa yang boleh dijadikan amalan bagi semua ibu hamil. Jika dibaca secara rutin, maka manfaat yang akan dirasakan antaranya adalah terhindar dari gangguan jin serta didoakan oleh 70.000 tentara malaikat yang dikirim Allah SWT.
Si ibu boleh membaca surah Al-Hasyr sambil mengusap perut, atau boleh juga dibacakan si ayah sebanyak tujuh kali yang kemudiannya ditiupkan ke perut ibu.
Sumber: DrNatashaNor, Asianparent


Doa Ketika Petir, Guruh, Kilat, Hujan Lebat & Angin Kencang

3 DOA KETIKA PETIR YANG BOLEH DIAMALKAN
Hujan juga sering diselangi dengan guruh dan petir yang kadang kala menggerunkan.

Bunyinya yang mencemaskan merupakan tanda kebesaran Allah.
Ia merupakan peringatan betapa kerdilnya kita sebagai hambaNya dan hanya kepada Allah tempat kita memohon perlindungan.

Ketika mendengar petir, anak-anak kecil terutamanya mesti akan berasa gerun, apatah lagi apabila merasa gegaran dan kilat sabung menyabung.

Bacaan doa ketika munculnya petir bertujuan untuk mengharap perlindungan dari Allah SWT.
Membaca doa ketika mendengar petir sebaiknya diamalkan dan juga diajarkan oleh ibu bapa kepada anak-anak sejak kecil supaya mereka juga terbiasa berdoa ketika melihat atau mendengar petir.
Jadi, apakah doa yang patut kita bacakan semasa mendengar petir?
Bacaan Doa Ketika Petir, Kilat & Hujan Lebat
Sumber: Laman Rasmi Mufti Wilayah Persekutuan
Doa Ketika Petir 1
Disebutkan dalam hadis daripada Abdullah bin Zubair RA, apabila mendengar petir, baginda terus berhenti bercakap dan membaca:
سُبْحَانَ الَّذِي (يُسَبِّحُ الرَّعْدُ بِحَمْدِهِ وَالْمَلَائِكَةُ مِنْ خِيفَتِه) ثُمَّ يَقُولُ: إِنَّ هَذَا لَوَعِيدٌ شَدِيدٌ لِأَهْلِ الْأَرْضِ
Maksudnya : “Maha suci Allah yang Dialah juga yang disucikan oleh guruh dan para malaikat dengan bertasbih memujiNya kerana takut kepadaNya.”
Sesudah berdoa, baginda bersabda pula dengan maksud: “Sesungguhnya ini adalah peringatan yang keras untuk penduduk bumi.”
(Riwayat Imam Malik di dalam al- Muwatta’, no.1801 & hadis ini juga diriwayatkan oleh Imam al-Bukhari di dalam al-Adab al-Mufrad, no.724)
Doa Ketika Petir 2
Doa lain yang Rasulullah sering amalkan ketika guruh adalah daripada hadis riwayat Abdullah bin Umar, baginda membaca doa ini;
اللَّهُمَّ لَا تَقْتُلْنَا بِصَعْقِكَ، وَلَا تُهْلِكْنَا بِعَذَابِكَ، وَعَافِنَا قَبْلَ ذَلِكَ
Maksudnya: “Ya Allah! Janganlah Engkau membunuh kami dengan kemarahanmu dan janganlah Engkau binasakan kami dengan azabMu serta ampunilah kami sebelum daripada itu.”
Selain itu, disunatkan juga untuk bertasbih ketika mendengar guruh disamping berdoa supaya dilindungi daripada bencana dan keburukan dari makhluk-Nya.
Doa Ketika Hujan Lebat
Petir juga seringkali diiringi dengan hujan.
Di sini disertakan sekali doa yang boleh dibacakan ketika hujan atau hujan lebat.
NOTA: Doa ketika hujan adalah termasuk antara waktu doa yang mustajab, jadi jangan lepaskan peluang untuk berdoa ketika waktu tersebut ya!
1. Doa Ketika Turun Hujan
ﺍﻟﻠَّﻬُﻢَّ ﺻَﻴِّﺒًﺎ ﻧَﺎﻓِﻌًﺎ
Maksudnya: “Ya Allah turunkanlah pada kami hujan yang bermanfaat.”
(HR al-Bukhari 1032 & HR Nasa’i 1506)
2. Doa Apabila Hujan Lebat
ﺍﻟﻠَّﻬُﻢَّ ﺣَﻮَﺍﻟَﻴْﻨَﺎ ﻭَﻟَﺎ ﻋَﻠَﻴْﻨَﺎ,ﺍﻟﻠَّﻬُﻢَّ ﻋَﻠَﻰ ﺍلآكَاﻡِ ﻭَﺍﻟﻈِّﺮَﺍﺏِ ﻭَﺑُﻄُﻮﻥِ ﺍﻟﺄَﻭْﺩِﻳَﺔِ ﻭَﻣَﻨَﺎﺑِﺖِ ﺍﻟﺸَّﺠَﺮِ
Maksudnya: “Ya Allah, turunkanlah hujan di sekitar kami, bukan untuk merosak kami. Ya Allah, turunkanlah hujan di dataran tinggi, bukit-bukit, perut lembah & tempat tumbuhnya pokok-pokok.”
(HR al-Bukhari 957 & HR Nasa’i 1510)
3. Doa Selepas Hujan Turun
ﻣُﻄِﺮْﻧَﺎ ﺑِﻔَﻀْﻞِ ﺍﻟﻠﻪِ ﻭَﺭَﺣْﻤَﺘِﻪِ
Maksudnya: “Kita diberi hujan kerana kurnia & rahmat Allah..”
(HR. al-Bukhari 846, 980, 3832, HR Muslim 104 & HR Abu Daud 3407)
DOA KETIKA ANGIN KENCANG
عَنْ عَائِشَة رَضِيَ اللهُ عَنْهَا قَالَتْ: كَانَ النَّبِيُّ صَلَّى اللهُ عَلَيْهِ وَسَلَّمَ إِذَا عَصَفَتِ الرِّيحُ، قَالَ: اَللَّهُمَّ إِنِّي أَسْأَلُكَ خَيْرَهَا، وَخَيْرَ مَا فِيهَا، وَخَيْرَ مَا أُرْسِلَتْ بِهِ، وَأَعُوذُ بِكَ مِنْ شَرِّهَا، وَشَرِّ مَا فِيهَا، وَشَرِّ مَا أُرْسِلَتْ بِهِ.
Daripada ‘Aisyah rah berkata: Apabila ada angin kencang bertiup Nabi saw berdoa:
اَللَّهُمَّ إِنِّي أَسْأَلُكَ خَيْرَهَا، وَخَيْرَ مَا فِيهَا، وَخَيْرَ مَا أُرْسِلَتْ بِهِ، وَأَعُوذُ بِكَ مِنْ شَرِّهَا، وَشَرِّ مَا فِيهَا، وَشَرِّ مَا أُرْسِلَتْ بِهِ.
Yang bermaksud: Ya Allah! Ya Tuhanku, sesungguhnya aku memohon kepada-Mu akan kebaikan angin ini dan kebaikan apa yang terkandung di dalamnya, serta segala kebaikan yang dibawanya, dan aku memohon perlindungan dengan-Mu daripada keburukan angin ini dan keburukan apa yang terkandung di dalamnya serta segala keburukan yang dibawanya.
[H.R Muslim]
Akhir kata, menurut Ustaz Abdul Basit Abdul Rahman, kita juga boleh mengamalkan sunnah-sunnah yang telah Rasulullah ajarkan untuk dapat pahala lebih antaranya merasai hujan, tidak mengutuk hujan, angin dan seumpamanya, berdoa apabila mendengar guruh dan petir, mengambil kesempatan untuk doa memohon hajat dan memohon diberikan kebaikan dan dijauhkan keburukan.
Semoga menjadi amalan yang bermanfaat untuk semua.


Doa Pendek Ketika Sedih & Dalam Kesukaran Yang Diamal Oleh Nabi SAW

Tiada manusia yang dapat lari daripada ditimpa sebarang masalah, perasaan sedih, hampa dan pilu sehingga tiada daya untuk menghadapi apa yang berlaku.
Sebagai orang Islam, doa adalah senjata orang mukmin kerana dengan berdoa dapat memberikan kekuatan dan keyakinan untuk meneruskan hidup. Berikut adalah doa yang dibaca oleh Nabi Muhammad SAW ketika dalam kesukaran dan boleh juga dibaca saat kesedihan.

Baca juga: Ini Cara & Penjelasan Mufti WP Untuk Anda Kira Jamak 3 Hari Ketika Bermusafir, Mudah!
DOA PENDEK KETIKA SEDIH & DALAM KESUKARAN

Ramai wanita yang bila jumpa berdepan akan menangis, sama ada terharu atau memang sedang pilu. Saat salam dan peluk biasanya mereka akan sempat membisik di telinga apa yang terbuku dalam hati.

Tengahari tadi, ada seorang wanita bercerita bahawa sejak ayahnya meninggal hampir dua tahun, ibunya enggan keluar daripada rumah, tidak mahu ke mana-mana, dan selalu jadikan kuliah online saya sebagai teman seharian.
Saya nak kongsikan satu doa yang dibaca Nabi SAW saat dalam kesukaran dan boleh juga dibaca saat kesedihan:
Maksudnya: Daripada Ibnu Abbas r.a, sesungguhnya Nabi SAW ketika berada dalam kesulitan, Baginda akan membaca:
لَا إِلَهَ إِلَّا اللهُ الْعَظِيمُ الحلِيمُ، لَا إِلَهَ إِلَّا اللهُ رَبُّ الْعَرْشِ الْعَظِيمِ، لَا إِلَهَ إِلَّا اللهُ رَبُّ السَّمَوَاتِ وَرَبُّ الْأَرْضِ وَرَبُّ الْعَرْشِ الْكَرِيمِ
“Tiada sembahan yang hak selain Allah Yang Maha Agung dan Maha Penyantun. Tiada Tuhan selain Allah, Tuhan Penguasa arsy yang agung. Tiada sembahan yang hak selain Allah, Tuhan langit dan bumi serta Tuhan arasy yang mulia.” (HR al-Bukhari & Muslim)

Moga bermanfaat dan boleh amalkan doa ini untuk mengubat hati yang sedih dan sedang pilu…
Sumber: Facebook Ustazah Asma’ Harun


6 Contoh Doa Majlis Kesyukuran Ringkas Beserta Maksud Dalam Rumi (Boleh Print PDF)

Doa majlis kesyukuran dan doa selamat sering dibacakan dalam majlis-majlis kesyukuran sama ada majlis rasmi, separuh rasmi atau kasual.
Contohnya dalam majlis harijadi, majlis sambutan ulangtahun, majlis perkahwinan, majlis keramaian dan sebagainya.

Seperti yang kita maklum, pengertian selamat itu sendiri adalah terbebas dari bahaya, terhindar dari bencana, jauh dari malapetaka, tidak mendapat gangguan kerusakan, tidak kurang suatu apapun dan dijauhkan dari perbuatan yang salah.
Maka doa majlis kesyukuran adalah permohonan  kita sebagai hamba kepada Allah agar dikurniakan keselamatan di dunia dan di akhirat.

Berikut dikongsikan beberapa contoh bacaan teks doa selamat yang diambil daripada Buku Panduan JAKIM untuk rujukan anda membacanya di majlis rasmi atau sebarang majlis keramaian.

Baca juga: Cara Sujud Syukur: Perlukah Wuduk Dan Menghadap Kiblat?
6 Doa Majlis Kesyukuran Ringkas Beserta Maksud (Boleh Print PDF)
Doa Selamat 1

Segala kepujian dan kesyukuran dipersembahkan ke hadhrat-Mu ya Allah di atas limpah rahmah perlindungan kepada kami sekalian dengan aman tenteram, sihat wal’afiat dan selamat sejahtera.

Kami memohon kepada-Mu ya Allah semoga diperkukuhkan perpaduan, dipereratkan persaudaraan dan diperkuatkan keazaman, hasrat dan cita-cita agar sentiasa mendapat keredhaan-Mu ya Allah.
Kami juga memohon kasih sayang-Mu ya Allah agar jiwa dan kehidupan kami berada dalam aman di dunia agar kami dapat mengimarahkan bumi sepertimana yang Engkau perintahkan, maka daripada Engkaulah sahaja ya
Allah kami memohon bantuan dan pertolongan.

Kami dengan segala rendah diri memohon agar Engkau kurniakan kami dan hamba-hamba-Mu sekalian dengan taufik dan hidayah, sentiasa di bawah pimpinan dan petunjuk-Mu ya Allah, mudah-mudahan segala usaha dan amal
yang kami tunaikan akan mendapat sepenuh kejayaan dalam keredhaan dan restu-Mu di sepanjang zaman.
Berkatilah negara Malaysia ini dan rahmatilah di bawah perlindungan-Mu sekalian yang bersangkutan dengannya semoga mendapat pertunjuk dari-Mu ke jalan yang Engkau redhai serta dengan penuh kehormatan dan kesucian, di
samping meninggikan syiar-Mu dalam semua bidang.

Peliharakanlah kami dan negara kami daripada segala bala bencana. Jauhkanlah kami sekalian daripada segala ancaman dan pengkhianatan.
Bersihkanlah negara kami dari segala anasir jahat. Pandulah kami semua ke jalan yang benar, adil dan saksama dalam melaksanakan tanggungjawab yang diamanahkan.
Kekalkanlah ya Allah kebenaran, keadilan, perpaduan, ketenteraman dan kemakmuran dalam negara bertuah ini .

Doa Selamat 2

Doa Selamat 3

Doa Selamat 4

Doa Selamat 5

Doa Selamat 6

Semoga bermanfaat dan dapat dipraktikkan di majlis agar beroleh keberkatan.
Baca juga: Solat Sunat Nikah (Zifaf) : Penjelasan, Hukum & Cara Mengerjakannya
Untuk mencetak terus dari versi PDF, anda boleh memuat turunnya di sini: Panduan Doa Rasmi JAKIM


Ustazah Asma’ Harun Kongsi 10 Persediaan Untuk Pecutan 10 Hari Terakhir Ramadan

Sudah pasti bagi umat Islam apabila berada dalam bulan Ramadan akan ternanti-nanti malam Lailatul Qadar. Namun, tidak semua dalam kalangan kita yang bertuah dan dipilih oleh Allah untuk menyaksikan kemulian malam tersebut. Oleh itu, inilah masanya untuk anda gandakan amal ibadat untuk ‘pecutan’ 10 hari terakhir bulan Ramadan!
Berikut merupakan perkongsian 10 perkara yang anda boleh buat untuk mengejar pahala dalam bulan Ramadan yang dikongsikan oleh Ustazah Asma’ Harun. Selamat beramal!

Baca juga: Tak Bersetubuh Tapi Peluk Isteri Sampai Keluar Air Mani, Batal Ke Puasa? Ini Jawapannya
PERSEDIAAN UNTUK PECUTAN 10 HARI TERAKHIR RAMADAN

Allahu Akbar, terasa macam baru saja masuk ke dalam bulan Ramadan. Rupanya kurang dari 2 minggu saja lagi tetamu mulia ini akan meninggalkan kita. Insya-allah bermula malam esok, kita akan mula memasuki 10 hari akhir Ramadan.

Mari sama-sama kita kerahkan segala kudrat untuk manfaatkan baki masa yang ada, mudah-mudahan kita tergolong dalam kalangan mereka yang mendapat rahmat dan pengampunan Allah SWT.
Tuan Puan,
Mungkin ibadah kita selama 11 bulan yang lalu banyak cacat celanya, namun apa salahnya jika kita cuba lakukan yang terbaik pada bulan ini untuk merebut ganjaran yang sangat besar pada 10 malam terakhir, khususnya Lailatul Qadar yang lebih baik dari 1000 bulan. SubhanAllah.
Saya ingin kongsikan beberapa amalan yang boleh kita lakukan pada 10 malam terakhir Ramadan. Semoga Allah SWT rezekikan kita bertemu Lailatul Qadar yang dinantikan, insyaAllah.
1. SOLAT DI AWAL WAKTU DAN MENGQADA SOLAT YANG TELAH DITINGGALKAN

Daripada Abdullah Ibnu Mas’ud, beliau bertanya kepada Rasulullah SAW:
أَىُّ الْعَمَلِ أَحَبُّ إِلَى اللَّهِ قَالَ الصَّلاَةُ عَلَى وَقْتِهَا. قَالَ ثُمَّ أَىُّ قَالَ ثُمَّ بِرُّ الْوَالِدَيْنِ. قَالَ ثُمَّ أَىّ قَالَ الْجِهَادُ فِي سَبِيلِ اللَّهِ
Maksudnya: “Apakah amalan yang paling dicintai di sisi Allah SWT? Nabi menjawab “Solat pada waktunya.” Dia (perawi) bertanya lagi, “Kemudian apa?”, jawab Baginda “Berbuat baik kepada kedua ibu bapa.” Dia bertanya lagi, “Kemudian apa?”, jawab Baginda “Jihad pada jalan Allah SWT.” (HR Bukhari, hadis sahih)
Selain itu, Rasulullah SAW bersabda:
مَنْ نَسِيَ صَلاَةً فَلْيُصَلِّ إِذَا ذَكَرَهَا، لاَ كَفَّارَةَ لَهَا إِلَّا ذَلِكَ
Maksudnya: “Sesiapa yang terlupa solat, maka hendaklah dia menunaikannya apabila dia teringat akannya. Tidak ada kafarah (menutup dosa) untuknya melainkan hal tersebut.” (HR Bukhari, hadis sahih)
2. BERUSAHA MENCARI LAILATUL QADAR

Daripada Aisyah r.a., beliau menceritakan bahawa:
كَانَ رَسُولُ اللهِ صَلَّى اللهُ عَلَيْهِ وَسَلَّمَ يَجْتَهِدُ فِيْ العَشْرِ الأَوَاخِرِ، مَا لَا يَجْتَهِدُ فِيْ غَيْرِهِ
Maksudnya: “Rasulullah SAW berusaha sedaya upaya untuk beribadah pada malam sepuluh akhir Ramadan melebihi usahanya daripada malam-malam yang lain.” (HR Muslim, hadis sahih)
Daripada Aisyah r.a., beliau bertanya kepada Nabi SAW: “Wahai Nabi Allah, jika aku bertemu dengan malam al-Qadar maka apa yang sepatutnya aku ucapkan? Rasulullah SAW bersabda:
اللَّهُمَّ إِنَّكَ عَفُوٌّ تُحِبُّ الْعَفْوَ، فَاعْفُ عَنِّي
Maksudnya: “Ya Allah Ya Tuhan Kami, sesungguhnya Engkau Maha Pengampun dan amat cintakan keampunan, maka berilah keampunan kepadaku.” (HR Tirmizi, hasan sahih)
3. MEMPERBANYAKKAN SOLAT SUNAT

a) Solat Sunat Qabliah (Sebelum) Subuh
Daripada Aisyah r.a., Rasulullah SAW bersabda:
رَكْعَتَا الْفَجْرِ خَيْرٌ مِنَ الدُّنْيَا وَمَا فِيهَا
Maksudnya: “(Solat) Dua rakaat (sebelum) Fajar lebih baik daripada dunia dan seisinya.” (HR Muslim, hadis sahih)
b) Solat Sunat Dhuha
Daripada Abu Hurairah r.a., beliau menceritakan:
أَوْصَانِي خَلِيلِي صَلَّى اللهُ عَلَيْهِ وَسَلَّمَ بِثَلاَثٍ: صِيَامِ ثَلاَثَةِ أَيَّامٍ مِنْ كُلِّ شَهْرٍ، وَرَكْعَتَيِ الضُّحَى، وَأَنْ أُوتِرَ قَبْلَ أَنْ أَنَامَ
Maksudnya: “Kekasihku (Muhammad SAW) mengingatkanku supaya melakukan tiga perkara iaitu: Berpuasa tiga hari pada setiap bulan, dua rakaat Dhuha dan melakukan solat Witir sebelum tidur.” (HR Bukhari, hadis sahih)
c) Solat Sunat Tarawih
Daripada Ummul Mukminin Aisyah r.a bahawa beliau berkata:

أَنَّ رَسُولَ اللَّهِ صلى الله عليه وسلم صَلَّى ذَاتَ لَيْلَةٍ فِي الْمَسْجِدِ فَصَلَّى بِصَلاَتِهِ نَاسٌ، ثُمَّ صَلَّى مِنَ الْقَابِلَةِ فَكَثُرَ النَّاسُ، ثُمَّ اجْتَمَعُوا مِنَ اللَّيْلَةِ الثَّالِثَةِ أَوِ الرَّابِعَةِ، فَلَمْ يَخْرُجْ إِلَيْهِمْ رَسُولُ اللَّهِ صلى
الله عليه وسلم، فَلَمَّا أَصْبَحَ قَالَ  قَدْ رَأَيْتُ الَّذِي صَنَعْتُمْ وَلَمْ يَمْنَعْنِي مِنَ الْخُرُوجِ إِلَيْكُمْ إِلاَّ أَنِّي خَشِيتُ أَنْ تُفْرَضَ عَلَيْكُمْ  وَذَلِكَ فِي رَمَضَانَ
Maksudnya: “Sesungguhnya Rasulullah SAW pada suatu malam sedang solat di dalam masjid. Maka orang ramai pun mengikut solat bersama Baginda. Kemudian pada malam berikutnya, Baginda solat sekali lagi dan jemaah yang mengikutnya semakin ramai. Pada malam yang ketiga atau keempat, orang ramai berkumpul menanti ketibaan Rasulullah SAW sebaliknya Baginda tidak keluar kepada mereka. Apabila masuk waktu subuh, Baginda bersabda kepada para jemaah: “Sesungguhnya aku telah melihat apa yang kamu semua lakukan. Dan tidaklah yang menghalang aku dari keluar kepada kamu melainkan aku takut solat itu akan difardukan ke atas kamu semua. Yang demikian itu berlaku pada bulan Ramadan.” (HR Bukhari, hadis sahih)
d) Solat Sunat Rawatib
Daripada Ummu Habibah r.a., Rasulullah SAW bersabda:
مَنْ صَلَّى فِي يَوْمٍ وَلَيْلَةٍ ثِنْتَيْ عَشْرَةَ رَكْعَةً بُنِيَ لَهُ بَيْتٌ فِي الْجَنَّةِ أَرْبَعًا قَبْلَ الظُّهْرِ وَرَكْعَتَيْنِ بَعْدَهَا وَرَكْعَتَيْنِ بَعْدَ الْمَغْرِبِ وَرَكْعَتَيْنِ بَعْدَ الْعِشَاءِ وَرَكْعَتَيْنِ قَبْلَ صَلاَةِ الْفَجْرِ.
Maksudnya: Barang siapa yang mengerjakan solat (sunat) sebanyak dua belas rakaat dalam sehari semalam kelak akan dibangunkan untuknya sebuah rumah di syurga. Dua belas rakaat itu adalah empat rakaat sebelum solat Zohor, dua rakaat setelah solat Zohor, dua rakaat setelah solat Maghrib, dua rakaat setelah solat Isyak dan dua rakaat sebelum solat Subuh. (HR Tirmizi, hadis hasan sahih)
4. MEMOHON KEAMPUNAN KEPADA ALLAH SWT

Firman Allah SWT:
فَقُلْتُ اسْتَغْفِرُوْا رَبَّكُمْ إِنَّهٗ كَانَ غَفَّارًاۙ ﴿10﴾ يُّرْسِلِ السَّمَاۤءَ عَلَيْكُمْ مِّدْرَارًاۙ ﴿11﴾ وَّيُمْدِدْكُم بِأَمْوَالٍ وَّبَنِينَ وَيَجْعَلْ لَّكُمْ جَنّٰتٍ وَّيَجْعَلْ لَّكُمْ أَنْهٰرًاۗ ﴿
Makusdnya: “Maka aku berkata (kepada mereka), “Mohonlah keampunan kepada Tuhanmu, sungguh, Dia Maha Pengampun. Nescaya Dia akan menurunkan hujan yang lebat dari langit kepadamu. Dan Dia memperbanyakkan harta dan anak-anakmu serta mengadakan kebun-kebun untukmu dan mengadakan sungai-sungai untukmu.” (Surah Nuh 71: 10-12)
Daripada Abu Hurairah r.a., beliau mendengar Rasulullah SAW bersabda:
إِنَّ عَبْدًا أَصَابَ ذَنْبًا، وَرُبَّمَا قَالَ: أَذْنَبَ ذَنْبًا، فَقَالَ: رَبِّ أَذْنَبْتُ، وَرُبَّمَا قَالَ: أَصَبْتُ، فَاغْفِرْ لِي، فَقَالَ رَبُّهُ: أَعَلِمَ عَبْدِي أَنَّ لَهُ رَبًّا يَغْفِرُ الذَّنْبَ وَيَأْخُذُ بِهِ، غَفَرْتُ لِعَبْدِي، ثُمَّ مَكَثَ مَا شَاءَ اللَّهُ، ثُمَّ أَصَابَ ذَنْبًا أَوْ أَذْنَبَ ذَنْبًا، فَقَالَ: رَبِّ، أَذْنَبْتُ أَوْ أَصَبْتُ آخَرَ، فَاغْفِرْهُ ، فَقَالَ: أَعَلِمَ عَبْدِي أَنَّ لَهُ رَبًّا يَغْفِرُ الذَّنْبَ وَيَأْخُذُ بِهِ، غَفَرْتُ لِعَبْدِي، ثُمَّ مَكَثَ مَا شَاءَ اللَّهُ، ثُمَّ أَذْنَبَ ذَنْبًا، وَرُبَّمَا قَالَ: أَصَابَ ذَنْبًا، قَالَ: قَالَ رَبِّ، أَصَبْتُ أَوْ قَالَ أَذْنَبْتُ آخَرَ: فَاغْفِرْهُ لِي، فَقَالَ: أَعَلِمَ عَبْدِي أَنَّ لَهُ رَبًّا يَغْفِرُ الذَّنْبَ وَيَأْخُذُ بِهِ، غَفَرْتُ لِعَبْدِي ثَلَاثًا، فَلْيَعْمَلْ مَا شَاءَ
Maksudnya: “Sesungguhnya seorang hamba melakukan dosa lalu dia berkata: “Ya Tuhan, aku telah berdosa. Ampunilah aku.” Lalu Allah SWT menjawab: “Adakah hambaKu tahu bahawa dia mempunyai Tuhan yang akan mengampuni dan menghukum dosanya? Aku telah mengampuni hambaKu.”
Kemudian berlalulah masa sehingga orang itu melakukan dosa lagi. Lalu dia berdoa: “Tuhanku, aku telah berdosa. Ampunilah dosa ini.” Lalu Allah SWT menjawab: “Adakah hambaKu mengetahui bahawa dia memiliki Tuhan yang mengampuni dosa dan menghukum dosa itu? Aku telah mengampuni hambaKu.”
Kemudian berlalulah masa sehingga orang itu melakukan dosa lagi. Lalu dia berdoa: “Tuhanku, aku telah berdosa. Ampunilah dosa ini.” Lalu Allah SWT menjawab: “Adakah hambaKu mengetahui bahawa dia memiliki Tuhan yang mengampuni dosa dan menghukum dosa itu? Aku telah mengampuni hambaKu sebanyak tiga kali. Maka biarlah dia lakukan apa yang dia kehendaki.”
(HR Bukhari, hadis sahih)
5. PERBANYAKKAN SELAWAT

Firman Allah SWT:
إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya: “Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad SAW), wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.” (Surah al-Ahzab 33: 56)
Daripada Abdullah bin ‘Amr r.a., Rasulullah SAW bersabda:
فَإِنَّهُ مَنْ صَلَّى عَلَيَّ صَلَاةً صَلَّى الله عَلَيْهِ بِهَا عَشْرًا
Maksudnya: “Sesungguhnya siapa yang berselawat ke atasku dengan satu selawat, maka Allah SWT akan berselawat ke atasnya dengan sepuluh selawat.” (HR Muslim, hadis sahih)
6. MEMPERBANYAKKAN MEMBACA DOA

Firman Allah SWT:
وَإِذَا سَأَلَكَ عِبَادِي عَنِّي فَإِنِّي قَرِيبٌ ۗ أُجِيبُ دَعْوَةَ الدَّاعِ إِذَا دَعَانِۙ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ
Maksudnya: “Dan apabila hamba-hambaKu bertanya kepadamu (Muhammad) tentang Aku, maka sesungguhnya Aku dekat. Aku kabulkan permohonan orang yang berdoa apabila dia berdoa kepada-Ku. Hendaklah mereka itu memenuhi (perintah)Ku dan beriman kepadaKu, agar mereka memperoleh kebenaran.” (Surah al-Baqarah 2: 186)
Daripada Anas r.a., beliau berkata:
كَانَ أَكْثَرُ دُعَاءِ النَّبِيِّ صَلَّى اللَّهُ عَلَيْهِ وَسَلَّمَ اللَّهُمَّ رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارِ
Maksudnya: “Doa Nabi SAW yang paling kerap diucapkan ialah: (اللَّهُمَّ رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارِ) – “Ya Allah, Ya Tuhan kami, berilah kami kebaikan di dunia dan kebaikan di akhirat, dan peliharalah kami dari seksa api neraka.” (HR Bukhari dan Muslim, hadis sahih)
7. BERBUAT BAIK DAN MEMPERBANYAKKAN KHIDMAT BAKTI

Firman Allah SWT:
وَاعْبُدُوا اللَّهَ وَلَا تُشْرِكُوا بِهِ شَيْئًا ۖ وَبِالْوَالِدَيْنِ إِحْسَانًا
Maksudnya: “Dan bertauhidlah kamu kepada Allah dan jangan sesekali kamu mensyirikkan Allah dengan sesuatu pun. Dan hendaklah kamu berbuat baik kepada kedua ibu bapa.” (Surah al-Nisa’ 4: 36)
Rasulullah SAW bersabda:
خَيْرُ النَّاسِ أَنْفَعُهُمْ لِلنَّاسِ
Maksudnya: “Sebaik-baik manusia adalah yang paling bermanfaat bagi manusia.” (HR Daruqutni, hadis hasan)
8. HINDARI SIFAT RIAK, ‘UJUB, SUM’AH DAN TAKABBUR DENGAN AMALAN YANG DILAKUKAN

Riak bermaksud melakukan ibadah dengan niat supaya dipuji manusia dan tidak niatkan ibadah yang dilakukan kerana Allah SWT.
‘Ujub pula ialah seseorang yang menganggap bahawa amal soleh yang dilakukannya adalah kerana diri sendiri atau sesuatu perkara, bukan kerana Allah SWT yang mengizinkannya.
Sum’ah ialah menghebahkan perbuatan baik yang dilakukannya agar diketahui orang lain dengan berharap akan dipuji, diberi penilaian yang baik, penghargaan, dll. Takabbur pula bermaksud sombong dengan merasa dirinya lebih baik daripada orang lain dari segi kesempurnaan. Apabila seseorang merasakan dirinya lebih hebat, dia akan menghina orang lain yang tidak setaraf dengannya sama ada melalui kata-kata, pandangan atau bicara hati.
Daripada Abdullah r.a., Rasulullah SAW bersabda:
لَا يَدْخُلُ الْجَنَّةَ مَنْ كَانَ فِي قَلْبِهِ مِثْقَالُ حَبَّةٍ مِنْ خَرْدَلٍ مِنْ كِبْرٍ وَلَا يَدْخُلُ النَّارَ مَنْ كَانَ فِي قَلْبِهِ مِثْقَالُ حَبَّةٍ مِنْ خَرْدَلٍ مِنْ إِيمَانٍ
Maksudnya: “Tidak akan masuk syurga orang yang dalam hatinya terdapat kesombongan (walau sebesar) biji sawi, dan tidak akan masuk neraka orang yang di dalam hatinya terdapat keimanan (walau sebesar) biji sawi.” (HR Ibnu Majah, hadis sahih)
Firman Allah SWT:
ٱلَّذِينَ هُمْ عَن صَلَاتِهِمْ سَاهُونَ ﴿5﴾ ٱلَّذِينَ هُمْ يُرَآءُونَ
Maksudnya: “(laitu) mereka yang berkeadaan lalai daripada menyempurnakan sembahyangnya. (Juga bagi) orang-orang yang riak (bangga diri dalam ibadat dan bawaannya).” (Surah al-Ma’un 107: 5-6)
Rasulullah SAW bersabda:
لاَ تُزَكُّواْ أَنْفُسَكُمُ اللَّهُ أَعْلَمُ بِأَهْلِ الْبِرِّ مِنْكُمْ
Maksudnya: “Jangan kamu mensucikan diri kamu kerana Allah lebih mengetahui orang yang paling baik dalam kalangan kamu.” (HR Muslim, hadis sahih)
9. MEMAAFKAN ORANG LAIN

Firman Allah SWT:
خُذِ ٱلْعَفْوَ وَأْمُرْ بِٱلْعُرْفِ وَأَعْرِضْ عَنِ ٱلْجَٰهِلِينَ
Maksudnya: “Jadilah seorang pemaaf dan suruhlah orang mengerjakan kebaikan, serta berpalinglah daripada orang-orang yang bodoh.” (Surah al-A’raf 7: 199)
Allah SWT juga menaikkan darjat mereka yang suka memberi kemaafan. Rasulullah SAW bersabda:
مَا نَقَصَتْ صَدَقَةٌ مِنْ مَالٍ، وَمَا زَادَ اللهُ عَبْدًا بِعَفْوٍ، إِلَّا عِزًّا، وَمَا تَوَاضَعَ أَحَدٌ لِلَّهِ إِلَّا رَفَعَهُ اللهُ
Maksudnya: “Tidak akan berkurangan harta apabila bersedekah dan Allah SWT pasti akan memberikan kemuliaan bagi yang memaafkan. Manakala bagi mereka yang tawaduk pasti Allah SWT akan mengangkat darjat mereka. (HR Muslim, hadis sahih)
10. MENINGGALKAN PERKARA-PERKARA YANG BOLEH MENGURANGKAN PAHALA BERPUASA

Daripada Abu Hurairah r.a., Rasulullah SAW bersabda:
رُبَّ صَائِمٍ لَيْسَ لَهُ مِنْ صِيَامِهِ إِلَّا الْجُوعُ، وَرُبَّ قَائِمٍ لَيْسَ لَهُ مِنْ قِيَاامِهِ إِلَّا السَّهَرُ
Maksudnya: “Boleh jadi orang yang berpuasa itu tidak mendapat apa-apa daripada puasanya melainkan lapar dan boleh jadi orang yang berqiam itu tidak mendapat apa-apa daripada qiamnya melainkan hanya berjaga malam.” (HR Ibnu Majah, hadis sahih)
Daripada Abu Hurairah r.a., Rasulullah SAW bersabda:
اَلصَّلَوَاتُ الْخَمْسُ وَالْجُمْعَةُ إِلَى الْجُمْعَةِ وَرَمَضَانُ إِلَى رَمَضَانَ مُكَفِّرَاتُ مَا بَيْنَهُنَّ إَذَا اجْتَنَبَ الْكَبَائِرَ
Maksudnya: “Solat lima waktu, dari hari Jumaat ke Jumaat (berikutnya) dan dari Ramadan ke Ramadan (berikutnya) akan menghapuskan (dosa-dosa) di antara tempoh tersebut apabila menjauhi dosa-dosa besar.” (HR Muslim dan Tirmizi, hadis sahih)
Subhanallah, Alhamdulillah, Allahu Akbar. Mungkin kita tertanya pada diri sendiri, mampukah nak buat kesemua amalan ini? Di dalam kaedah fiqh, para ulama ada menyebutkan:
مَا لَا يُدْرَكُ كُلُّهُ لُا يُتْرَكُ كُلُّهُ
Maksudnya: “Apa yang tidak boleh didapatkan kesemuanya maka jangan ditinggalkan kesemuanya.” Bulan Ramadan adalah bulan untuk kita berlumba-lumba mendekatkan diri kepada Allah SWT, manfaatkan masa serta nikmat yang ada dengan sebaiknya dan rebutlah peluang sebanyak mungkin.
RUJUKAN :
1. Irsyad Al-Hadith Siri Ke-192: Kelebihan Solat Sunat Fajar
2. Irsyad Al-Hadith Siri Ke-223: Solat Dhuha Mendapat Istana Emas
3. Irsyad Al-Hadith Siri Ke-152: Sifat Solat Malam Nabi SAW
4. Irsyad Al-Hadith Siri Ke-83: Kelebihan Solat Sehingga Imam Selesai
5. Bayan Linnas Siri Ke-194: Konsep Sedekah Jariah Menjana Kesatuan Ummah
6. Irsyad Al-Fatwa Khas Ramadhan Siri Ke- 131 : Siapakah Yang Mendapat Ganjaran Pahala Memberi Makan Kepada Orang Berbuka?
Sumber: Ustazah Asma’ binti Harun


Doa Pendek Yang Mustajab, Merangkumi 10 Perkara Penting. Subhanallah!

Terdapat pelbagai jenis doa mustajab yang sering dijadikan amalan oleh umat Islam. Doa mustajab sentiasa dilafazkan dan dizikirkan untuk memohon sesuatu dari Allah SWT. Sebagaimana, doa pendek yang dikongsikan oleh Ustaz Khairul Anuar Basri ini.
Biarpun ia pendek namun terkandung 10 perkara penting yang sentiasa diminta oleh umat Islam. Antaranya, memohon dijauhkan dari azab api neraka, kemaafan ketika amalan dihitung, taubat sebelum meninggal dunia dan sebagainya. Subhanallah!

Mari jadikan ia sebagai amalan doa harian.
Baca juga: “Makan 7 Biji Buah Cermai Ketika Kelaparan & Selit Doa Ibu, Kenyang Seharian..”- Pentingnya Rezeki Ada Barakah

DOA MUSTAJAB!
Gambar hiasan: Google.

Doa ini pendek tapi merangkumi 10 perkara yang sangat penting. Sangat mudah untuk dihafal dan diamalkan setiap kali selesai solat.
 Saya tulis juga dalam tulisan rumi bagi membantu yang tidak berapa cekap membaca tulisan Arab. InsyaAllah, mustajab doanya dan dikurniakan apa yang kita minta.
DOA MUSTAJAB PENDEK TERKANDUNG 10 PERKARA PENTING, MARI AMALKAN!
اَللهُمَّ اِنَّا نَسْأَلُكَ سَلاَمَةً فِى الدِّيْنِ
Allāhumma innā nas aluka salāmatan fiddīn.
Ya Allah, kami mohon keselamatan bagi agama kami.
وَعَافِيَةً فِى الْجَسَدِ
Wa ‘āfiyatan fil jasad.
Tubuh badan yang sihat.
وَزِيَادَةً فِى الْعِلْمِ
Wa ziyādatan fil ‘ilm
Ilmu yang sentiasa bertambah.
وَبَرَكَةً فِى الرِّزْقِ
Wa barakatan fir rizq.
Rezeki yang berkat.
وَتَوْبَةً قَبْلَ الْمَوْتِ
Wa taubatan qablal maut.
Taubat sebelum meninggal dunia.
وَرَحْمَةً عِنْدَ الْمَوْتِ
Wa rahmatan ‘indal maut.
Rahmat ketika meninggal dunia.
وَمَغْفِرَةً بَعْدَ الْمَوْتِ
Wa maghfiratan ba’dal maut.
Keampunan selepas meninggal dunia.
اَللهُمَّ هَوِّنْ عَلَيْنَا فِى سَكَرَاتِ الْمَوْتِ
Allāhumma hawwin ‘alainā fī sakarātil maut.
Ya Allah, mudahkanlah proses kematian kami.
وَالنَّجَاةَ مِنَ النَّارِ
Wannajāta minannār
Keselamatan dari api neraka.
وَالْعَفْوَ عِنْدَ الْحِسَابِ
Wal ‘afwa ‘indal hisāb
Kemaafan ketika amalan dihitung.
SENTIASALAH MENGINGATI ALLAH SWT KETIKA SENANG MAHUPUN SUSAH
Semoga Allah jadikan kita semua sentiasa ingat dan kembali kepada-Nya tidak kira di waktu senang atau pun susah.
Siapa yang ingat Allah ketika senang, Allah akan ingat dia ketika susah. Siapa yang datang kepada Allah dengan berjalan, Allah akan datang kepadanya dengan berlari.
Mohonlah kepada Allah dengan keyakinan bahawa Allah akan memakbulkan doa kita. Mintalah apa saja, kerana Allah itu maha mendengar.
Sumber: Facebook Khairul Anuar Basri


3 Doa Pelindung Dari Wabak. Ringkas & Boleh Diamalkan Ketika Keluar Rumah

Dunia dikejutkan dengan penyebaran wabak COVID-19 yang masih lagi tidak ditemui penawarnya. Ia mencetuskan panik di kalangan rakyat Malaysia terutamanya apabila ia telah memasuki negara kita sehingga meresahkan ramai.
Di samping berusaha dan berikhtiar, doa adalah senjata dan penawar terbaik bagi orang beriman bagi menghadapi wabak maut ini, kerana Allah jualah Yang Maha Berkuasa Menyembuhkan.

Menurut Dr Kamilin Jamilin, berikut adalah antara doa sunnah serta zikir yang penting untuk kita amalkan ketika menghadapi situasi genting, berdasarkan hadis sahih.

1. Antara doa sunnah yang sangat penting untuk kita amalkan ketika ini:

اَللَّهُمَّ جَنِّبْنِي مُنْكَرَاتِ الْأَخْلاَقِ وَالْأَعْمَالِ وَالْأَهْوَاءِ وَالْأَدْوَاء
Mafhumnya: “Ya Allah, jauhkanlah aku daripada akhlak yang keji, amalan yang munkar, nafsu yang buruk dan pelbagai penyakit yang berat” [riwayat al-Tirmidzi].
Doa Nabi SAW ini sangat ringkas dan padat.
Keempat-empat perkara ini merupakan ‘virus’ berbahaya yang perlu dihindarkan dari kehidupan kita.

2. Begitu juga dengan doa penting ini:
أَعُوذُ بِكَلِمَاتِ اللهِ التَّامَّاتِ مِنْ شَرِّ مَا خَلَقَ
“Aku berlindung dengan kalimah Allah yang sempurna daripada segala keburukan yang Allah SWT cipta” [riwayat Muslim].
Dalam sebuah hadis, datang seorang lelaki kepada Nabi SAW menceritakan bahawa beliau disengat oleh kala jengking ketika sedang tidur. Lalu Nabi SAW memberitahu sekiranya lelaki itu membaca zikir tersebut ketika waktu petang (malam) itu, nescaya dia akan dilindungi dari mudarat tersebut.
Foto Kredit: meldmagazine.com.au
3. Jangan lupa sunnah zikir pagi dan petang yang boleh menjadi benteng yang melindungi diri kita.
Antara zikir yang paling utama untuk kita amalkan ialah:
بِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ، فِي الْأَرْضِ، وَلَا فِي السَّمَاءِ، وَهُوَ السَّمِيعُ الْعَلِيمُ
“Dengan nama Allah yang dengan nama-Nya, tidak ada satu pun yang dapat memberi kemudharatan di bumi mahupun di langit, Dia-lah Yang Maha Mendengar lagi Maha Mengetahui” [riwayat Abu Dawud].
Lazimkan diri untuk membaca zikir ini tiga kali di waktu pagi dan petang, nescaya Allah akan melindungi si pembaca dari bala yang mendatang.
Moga Allah memelihara kita dan memberikan kita semua keselamatan di dunia dan di akhirat.
*Sumber: Dr. Kamilin Jamilin via Kempen Semak Status Hadith Sebelum Sebarkan


Doa Pemanis Wajah Untuk Kaum Hawa, Barulah Nampak Manis & Berseri Wajah Nanti!

Memiliki wajah yang cantik sememangnya menjadi impian setiap wanita. Selain rawatan muka dan mengguna alat solek, anda juga boleh mengamalkan doa pemanis wajah agar diberikan kecantikan luaran dan dalaman.
Oleh itu, amalkan membaca Surah Yusuf ayat 4 sekiranya ingin wajah berseri-seri tanpa sebarang solekan di wajah. Ruginya kalau selama ini tidak pernah amalkan.

Baca juga: Hati-Hati Nak Cuci Ayam, Kalau Tak Betul Bersih, Ia Penyebab Makanan Bernajis!
DOA PEMANIS WAJAH UNTUK KAUM HAWA AMALKAN

Terdapat satu kisah tentang keindahan rupa paras yang dimiliki Nabi Yusuf (A.S), di mana ketika dirinya melalui kumpulan wanita yang sedang memotong buah-buahan, terhiris jari mereka dengan pisau kerana terpukau melihat ketampanan yang dimiliki Nabi Yusuf (AS) seolah-olah melihat berlian yang bersinar terang.

Doa di bawah hendaklah dibaca sebanyak tiga kali dan sapukan ke seluruh wajah. Boleh diamalkan setiap kali sebelum keluar atau sebelum bertemu orang. Sebaik-baiknya diamalkan juga setiap kali selepas selesai solat fardhu.
اِذْ قَالَ يُوْسُفُ لِاَبِيْهِ يٰٓاَبَتِ اِنِّيْ رَاَيْتُ اَحَدَ عَشَرَ كَوْكَبًا وَّالشَّمْسَ وَالْقَمَرَ رَاَيْتُهُمْ لِيْ سٰجِدِيْنَ
Maksud: “(Ingatlah), ketika Yusuf berkata kepada ayahnya, “Wahai ayahku! Sungguh, aku (bermimpi) melihat sebelas bintang, matahari dan bulan; kulihat semuanya sujud kepadaku.”
Selain mampu mengeratkan hubungan suami isteri, surah Yusuf ayat 4 juga boleh diamalkan untuk keluarga dan sahabat supaya hubungan kekal harmoni.
Walau bagaimanapun, berdoalah dengan ikhlas dan niat yang baik. Percaya bahawa Allah SWT akan mengabulkan doa hambaNya pada waktu yang tepat. InsyaAllah.
Jom sama-sama kita amalkan Surah Yusuf ini. Semoga artikel ini dapat memberi manfaat kepada yang membaca.
Baca juga: Isteri Bekerja Atau Tak Suami Tetap Bagi Nafkah, Melainkan….
Sumber: Ceriasihat


7 Doa Pendek Yang Dapat Menghilangkan Stres, Sedih, Dan Gelisah

Tiada manusia yang dapat lari daripada ditimpa sebarang masalah. Hinggakan sampai satu masa manusia pasti akan berasa begitu lemah, letih, kecewa, dan tidak berdaya untuk menghadapi apa yang berlaku. Sebagai orang Islam, percayalah bahawa tidak ada satu perkara pun yang tidak dapat diselesaikan dengan bantuan Allah. Maka, berdoalah.
Doa adalah senjata orang mukmin. Doa dapat memberikan kekuatan pada orang yang lemah, membuat orang tidak percaya menjadi kuat keyakinannya dan memberikan keberanian pada orang yang ketakutan.

7 Doa Penenang Hati Yang Untuk Menghilangkan Stres, Sedih, Dan Gelisah
Berikut adalah himpunan doa penenang hati dari Al-Quran dan hadis yang boleh diamalkan. Ianya pendek dan mudah dihafal.

Doa 1
اَللّٰهُمَّ اِنِّىْ اَعُوْذُبِكَ مِنْ جَهْدِالْبَلَاءِ وَدَرْكِ الشَّقَاءِ وَسُوْءِ الْقَضَاءِ و شَمَاتَةِ الْاَعْدَاءِ
(Allahumma inni a’uuzubika min jahdil bala’. Wa darkish shaqa’. Wa suu il qadhaa’. Wa shamaatatil a’daa’.)

Maksudnya: Ya Allah, aku berlindung kepada-Mu dari menemui penderitaan, dari takdir yang buruk & dari keberhasilan musuh
– Sahih Bukhari

Doa 2
يَا حَيُّ يَا قَيُّوْمُ بِرَحْمَتِكَ أَسْتَغِيْث
(Yaa hayyu yaa qayyuumm. Bi rahmatika astaghiiths.)
Maksudnya: Wahai Rabb Yang Maha Hidup, wahai Rabb Yang Berdiri Sendiri tidak memerlukan segala sesuatu, dengan rahmat-Mu aku meminta pertolongan.
– Hadis Riwayat Tirmidzi

Doa 3
اللهُمَّ لا سَهْلَ إلا مَا جَعَلتَهُ سَهْلا وَ أنتَ تَجْعَلُ الحزْنَ إذا شِئْتَ سَهْلا
(Allahumma la sahla illa ma ja’altahu sahla wa anta taj’alul hazna iza syi’ta sahla)
Maksudnya: “Wahai Tuhanku, tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah apabila Engkau mengkehendakinya.”
– Sahih Ibnu Hibban

Doa 4
اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ
وَاَعُوذُ بِكَ مِنَ الْعَجْزِ وَالْكَسَلِ
وَاَعُوذُ بِكَ مِنَ الْجُبْنِ وَالْبُخْلِ
وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ
(Allahumma inni a’uuzubika minal hammi wal hazan. wa a’udzubika minal ajzi wal kasali, wa a’udzubika minal jubni wal bukhli, wa a’udzubika min ghalabatid daini wa qahrir rijaal.)
Maksudnya: Ya Allah, aku berlindung padaMu dari rasa sedih dan gelisah, aku berlindung daripada sifat lemah dan malas, dan aku berlindung padamu dari sikap pengecut dan bakhil, dan aku berlindung padaMu dari cengkaman hutang dan penindasan orang.
– Sahih Bukhari

Doa 5
لا إلهَ إلا أنتَ سُبْحَانَكَ إِنِّي كُنْتُ مِنَ الظّالِمِيْنَ
(Laa ilaaha illa anta subhaanaka inni kuntu minaz zholimin.)
Maksudnya: Tiada Tuhan melainkan Engkau (ya Allah)! Maha Suci Engkau, Sesungguhnya aku adalah dari pada orang-orang yang menganiaya diri sendiri.
– Surah Al-Anbiya’ Ayat 87

Doa 6
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
(Rabbish rahli sadri. Wayassirli amri. Wahlul uqdatam millisani. Yafqahu qauli)
Maksudnya: Wahai Tuhanku, lapangkanlah bagiku dadaku, dan mudahkanlah bagiku urusanku, dan lancarkanlah lidahku supaya mereka faham ucapanku.
– Surah Taha Ayat 25-28

Doa 7
 حَسْبُنَا اللَّهُ وَنِعْمَ الْوَكِيلُ
(Hasbunallah wanikmal wakil)
Maksudnya: Cukuplah Allah sebagai Pelindung kami
– Surah Al-Imran Ayat 173

Semoga Kita Lebih Positif Menghadapi Ujian Allah
Adalah lumrah bagi manusia untuk berasa ‘down’ atau kecewa terhadap apa jua yang ditakdirkan kepada diri mereka. Namun percayalah itu semua merupakan ujian Allah yang mahu menguji hambaNya agar kembali mengadu dan pasrah kepadaNya. Yang penting, sabar dan mintalah pertolongan Allah kerana Dialah sahaja Yang Maha Berkuasa atas segala sesuatu.
Dari Salman Al-Farsi r.a meriwayatkan bahawa baginda Rasulullah SAW bersabda:
“Sesungguhnya Allah mempunyai sifat malu, dan memberi kepada orang yang tidak meminta dengan pemberian yang banyak. Apabila seseorang mengangkat tangannya dihadapan Allah, memohon sesuatu, maka Allah amat malu untuk memulangkan kedua tangan tersebut dengan tangan kosong”.  (Hadis Riwayat Tirmizi)

Oleh itu, marilah kita mengamalkan doa penenang hati ini untuk meredakan perasaan sedih, marah, gelisah, stres, dan mengusir semua perkara negatif dari fikiran kita.
Mudah-mudahan kita sentiasa berada di bawah lindungan dan rahmat Allah.


Doa Ibu Ayah Cukup Mustajab, Jom Amalkan 5 Doa Penerang Hati Untuk Anak

“Mama, Aisy nak pergi sekolah ni. Pergi dulu ya.”
“Papa, Awfa ada ujian hari ni. Doakan ya.”

“Mama, Adam ada interview hari ni. Nervouslah…”
Sebagai ibu bapa, doa kita amat bermakna bagi anak-anak. Doa bukan saja memberi semangat, malah ia amat mustajab, malah dalam sebuah hadis menyebutkan bahawa doa ibu ayah tiada hijabnya.

Dari Abu Hurairah r.a berkata, bahawasanya Rasulullah s.a.w bersabda yang bermaksud :

“Ada tiga doa yang diterima oleh Allah secara langsung iaitu doa orang yang dianiaya, doa seorang musafir dan doa orang tua terhadap anaknya.”
(Hadis Riwayat Tirmidzi, Ahmad dan Abu Daud)
Meminta agar anak diterangkan hati bukan sekadar penting bagi mereka yang bakal menduduki peperiksaan, ujian, temuduga. Dalam menjalani hari-hari biasa pun, kita sebagai ibu bapa amat digalakkan agar sentiasa mendoakan kebaikan untuk mereka.
Berikut dikongsikan beberapa buah ayat atau doa penerang hati untuk anak yang boleh diamalkan oleh ibu bapa setiap hari.
5 Doa Penerang Hati Untuk Anak
1. Doa Nabi Muhammad SAW Buat Ibnu Abbas RA
اَللَّهُمَّ فَقِّهُّ فِي الدِّيْنِ وَعَلِّمْهُ التَّأْوِيْلَ
(Allahumma faqqihhu fiddeen wa a’llimhut takwil)
Maksudnya:  “Ya Allah, berilah kefahaman kepadanya dalam urusan agama dan ajarkannya Takwil (tafsir al-Quran).”
Doa ini dibaca oleh Nabi Muhammad SAW untuk Abdullah Ibnu Abbas atau dikenali sebagai Ibnu Abbas.
Menurut para ulama’, berkat bacaan doa ini, Abdullah bin Abbas telah menjadi salah seorang tokoh yang paling ‘alim tentang al-Quran dan paling faqih dengan tafsirannya.
Selain terkenal sebagai seorang ahli Hadis, ahli Tafsir, dan ahli Feqah yang tersohor di zamannya, beliau turut mendapat tempat istimewa disisi Khalifah Ar-Rasyidin dalam membantu urusan pentadbiran.
Menurut Dr. Ustaz Zahazan, boleh juga dibaca “Allahumma faqqihhu fid deen, wa a’llimuhul hikmah (ilmu pengetahuan)”

2. Surah Taha Ayat 1-5
Surah Taha ini ayat 1-5 ini juga banyak manfaatnya dan amat popular di kalangan ibu bapa.
Ayat ini dikatakan menjadi pelembut hati simbolik dengan peristiwa di mana Umar al-Khattab yang dahulunya amat menentang Islam.
Suatu hari, apabila mendapat berita adiknya memeluk Islam, Umar menjadi sangat marah lalu pergi mencari adiknya.
Sampai sahaja di rumah, adiknya yang sedang membaca Al-Quran telah ditampar sehingga terbaring di atas tanah dan disuruh menyerahkan bacaan yang dibaca. Selepas itu, Umar mula menghayati setiap bait-bait ayat surah Taha 1-5 yang dituturkan oleh adiknya tadi. Tak semena-mena, air mata Umar tumpah, tersentuh hatinya dan beliau terus memeluk agama Islam pada hari itu juga dihadapan Nabi Muhammad SAW.
Berikut adalah keratan ayat surah Taha 1-5

Foto Kredit: haberform.com
3. Surah An-Nur Ayat 35
ٱللَّهُ نُورُ ٱلسَّمَٰوَٰتِ وَٱلْأَرْضِ ۚ مَثَلُ نُورِهِۦ كَمِشْكَوٰةٍ فِيهَا مِصْبَاحٌ ۖ ٱلْمِصْبَاحُ فِى زُجَاجَةٍ ۖ ٱلزُّجَاجَةُ كَأَنَّهَا كَوْكَبٌ دُرِّىٌّ يُوقَدُ مِن شَجَرَةٍ مُّبَٰرَكَةٍ زَيْتُونَةٍ لَّا شَرْقِيَّةٍ وَلَا غَرْبِيَّةٍ يَكَادُ زَيْتُهَا يُضِىٓءُ وَلَوْ لَمْ تَمْسَسْهُ نَارٌ ۚ نُّورٌ عَلَىٰ نُورٍ ۗ يَهْدِى ٱللَّهُ لِنُورِهِۦ مَن يَشَآءُ ۚ وَيَضْرِبُ ٱللَّهُ ٱلْأَمْثَٰلَ لِلنَّاسِ ۗ وَٱللَّهُ بِكُلِّ شَىْءٍ عَلِيمٌ
Maksudnya: Allah (pemberi) cahaya (kepada) langit dan bumi. Perumpamaan cahaya-Nya seperti sebuah lubang yang tidak tembus yang di dalamnya ada pelita besar. Pelita itu di dalam tabung kaca, (dan) tabung kaca itu bagaikan bintang yang berkilauan, yang dinyalakan dengan minyak dari pohon yang diberkati, iaitu pohon zaitun yang tumbuh di timur dan tidak pula di barat, yang minyaknya (saja) hampir-hampir menerangi, walaupun tidak disentuh api. Cahaya di atas cahaya (berlapis-lapis), Allah memberi petunjuk kepada cahaya-Nya bagi orang yang Dia kehendaki, dan Allah membuat perumpamaan-perumpamaan bagi manusia. Dan, Allah Maha Mengetahui segala sesuatu.
Ayat 35 daripada surah Nur ini juga antara yang terkenal dan sering diamalkan sebagai ayat pelembut hati, pendinding diri, penerang hati dan sebagainya. Jika diteliti, ayat ini memiliki maksud yang sangat mendalam.
Dari ayat ini kita boleh faham bahawa sumber cahaya yang menerangi alam ini dan hati kita datangnya daripada Allah. Ilmu itu semuanya dari Allah. Hidayah itu juga ‘cahaya’. Dan apabila datangnya cahaya demi cahaya itulah yang dikatakan ‘nur ala nur’ (cahaya atas cahaya). Kalau tanpa cahaya ilmu dari Allah ini, kita akan terus berada di dalam kegelapan dan kejahilan.
Foto Kredit : islamhouse.muslimthaipost.com
4. Surah Al-Insyirah
Salah satu surah ringkas dalam Juz Amma, namun cukup power.
Ayat ini diajukan kepada Nabi Muhammad SAW bagi menghilangkan segala kesusahan yang dipikul Baginda ketika berdakwah dan menyampaikan risalah-Nya.
Telah diulang 2 kali dalam surah ini, ‘bahawa sesungguhnya tiap-tiap kesukaran disertai kemudahan’.

Maka percayalah bahawa walau sesukar manapun keadaan anak kita, Allah itu lebih mengetahui.
Bahkan, kepada Allah jualah kita memohon agar melapangkan jiwa yang lara, memberi kefahaman dan kefasihan, menjinakkan anak yang sukar mendengar kata, menerangkan hati sesiapa sahaja untuk memudahkan menerima setiap pelajaran yang dipelajari.
Foto Kredit: aboutislam.net
5. Surah Al-Anbiya’ Ayat 79
فَفَهَمْنَاهَا سُلَيْمَانَ كَلّاًّ أَتَيْنَا حُكْمًا وَعِلْمًا وَسَخَّرْنَا مَعَ دَاوُدَ الْجِبَالَ يُسَبِّحْنَا وَ الطَّيْرَ وَكُنَّا فَاعِلِيْنَ
“Maka, Kami memberikan pengertian kepada Sulaiman (tentang hukum yang lebih tepat), dan kepada masing-masing Kami berikan hikmah dan ilmu, dan Kami tundukkan gunung-gunung dan burung-burung, semua bertasbih bersama Daud. Dan, Kamilah yang melakukannya.”
Ayat ini terdapat dalam kisah Nabi Daud dan Nabi Sulaiman ketika kedua mereka sedang mencari jalan penyelesaian terhadap permasalahan yang berlaku dalam kalangan umatnya ketika itu. Lalu, Allah memberikan mereka kefahaman, hikmah dan ilmu kepada Nabi Sulaiman untuk memutuskan hal tersebut secara adil dan saksama. Ayat ini juga menyebutkan kelebihan Nabi Daud dan diakhiri dengan ‘Kamilah yang melakukannya’, bermaksud semua ini adalah datangnya dari Allah jua.
Maka, mohonlah kefahaman yang baik untuk anak kita kerana Allah berkuasa memberikan ilmu dan hikmah kepada sesiapa saja pada bila-bila masa, dengan cara yang tidak kita ketahui.

Jom Amalkan Selalu
Bacakan doa ini kepada anak-anak, di ubun kepala ketika anak-anak sedang tidur, masa nak pergi sekolah atau selitkan sekali doa ini buat mereka pada setiap kali lepas solat. Sambil bermain dan peluk anak pun boleh berdoa untuk mereka kan?
Tak terhad kepada doa ini saja, ibu ayah boleh mendoakan apa saja yang baik-baik untuk anak walaupun dalam bahasa Melayu. Mudah-mudahan kita juga diberi kefahaman dan kelapangan hati dalam mendidik dan membesarkan anak-anak. Insha Allah.


10 Doa Pilihan Daripada Al-Quran & Hadis Untuk 10 Hari Terakhir Ramadan

DOA-DOA PILIHAN DARIPADA AL-QURAN & HADIS 1. DOA MEMOHON KEAMPUNAN
Daripada Aisyah r.a., bahawa beliau bertanya Nabi Muhammad SAW: “Wahai Nabi Allah, jika aku bertemu dengan malam al-Qadar, maka apa yang sepatutnya aku ucapkan. Baginda bersabda:اللهُمَّ إِنَّكَ عَفُوٌّ تُحِبُّ الْعَفْوَ، فَاعْفُ عَنِّيMaksudnya: “Ya Allah Ya Tuhan Kami, sesungguhnya Engkau Maha Pengampun dan amat suka akan keampunan, maka berikanlah keampunan kepadaku.”(HR Tirmizi)2. SAYYIDUL ISTIGHFAR (PENGHULU ISTIGHFAR)

Daripada Syaddad bin Aus r.a., bahawa Nabi SAW bersabda:سَيِّدُ الِاسْتِغْفَارِ أَنْ تَقُولَ: اللَّهُمَّ أَنْتَ رَبِّي لاَ إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ لَكَ بِذَنْبِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلَّا أَنْتَMaksudnya: “Sayyid al-Istighfar hendaklah kamu mengucapkan: Ya Allah, Engkau adalah Rabbku, tidak ada Ilah yang berhak disembah dengan benar melainkan Engkau. Engkau yang menciptakan aku dan aku adalah hamba-Mu. Aku di atas perjanjian-Mu dan janji-Mu sesuai dengan kemampuanku. Aku berlindung kepada-Mu dari keburukan perbuatanku, aku mengakui nikmat-Mu kepadaku dan aku mengakui dosaku kepada-Mu, maka ampunilah aku. Hal ini kerana, tiada yang dapat mengampuni dosa melainkan Engkau.”(HR Bukhari)3. DOA MEMOHON KEBAIKAN DI DUNIA DAN AKHIRAT
ِرَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارMaksudnya : “Wahai Tuhan kami, anugerahkanlah kepada kami kebaikan di dunia dan kebaikan di akhirat dan peliharalah kami dari seksa api neraka.”(Surah al- Baqarah: 201)4. DOA MEMOHON AGAR DITETAPKAN PENDIRIAN

رَبَّنَا ٱغْفِرْ لَنَا ذُنُوبَنَا وَإِسْرَافَنَا فِىٓ أَمْرِنَا وَثَبِّتْ أَقْدَامَنَا وَٱنصُرْنَا عَلَى ٱلْقَوْمِ ٱلْكَٰفِرِينَMaksudnya: “Ya Tuhan kami, ampunilah dosa-dosa kami dan tindakan-tindakan kami yang berlebih-lebihan dalam urusan kami dan tetapkanlah pendirian kami, dan tolonglah kami terhadap kaum yang kafir”.(Surah ali-Imran: 147)5. DOA AGAR DITERIMA AMALAN

رَبَّنَا تَقَبَّلْ مِنَّا إِنَّكَ أَنْتَ السَّمِيْعُ الْعَلِيْمُوَتُبْ عَلَيْنَآ إِنَّكَ أَنْتَ التَّوَّابُ الرَّحِيْمُMaksudnya: “Ya Tuhan kami terimalah amalan kami, sesungguhnya Engkau Maha Mendengar dan Maha Mengetahui. Terimalah taubat kami, sesungguhnya Engkau Maha Penerima Taubat lagi Maha Penyayang.”(Surah al-Baqarah: 128-129)6. DOA MEMOHON KETURUNAN YANG SOLEH DAN SOLEHAH
رَبِّ هَبْ لِى مِنَ ٱلصَّلِحِينَMaksudnya: “Ya Tuhanku, anugerahkanlah kepadaku (seorang anak) yang termasuk dalam kalangan orang-orang yang soleh.”(Surah as-Saffat: 100)7. DOA MEMOHON PETUNJUK DARIPADA ALLAH
رَبَّنَآ ءَاتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًاMaksudnya: “Wahai Tuhan kami, berikanlah rahmat kepada kami dari sisi-Mu dan sempurnakanlah bagi kami petunjuk yang lurus dalam urusan kami (ini).”(Surah al-Kahfi: 10)8. DOA AGAR DIPERMUDAHKAN UNTUK SENTIASA MEMPERBAIKI IBADAH
اَللَّهُمَّ أَعِنِّي عَلَى ذِكْرِكَ وَشُكْرِكَ وَحُسْنِ عِبَادَتِكَMaksudnya: “Ya Allah, bantulah aku untuk mengingati-Mu, bersyukur kepada-Mu, dan memperbaiki ibadah kepada-Mu.” (HR. Ahmad)9. DOA AGAR TERHINDAR DARIPADA FITNAH DAJJAL DAN FITNAH KEHIDUPAN SERTA KEMATIAN
Daripada Aisyah r.a. berkata:أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ كَانَ يَدْعُو فِي الصَّلاَةِ: اللَّهُمَّ إِنِّي أَعُوذُ بِكَ مِنْ عَذَابِ القَبْرِ، وَأَعُوذُ بِكَ مِنْ فِتْنَةِ المَسِيحِ الدَّجَّالِ، وَأَعُوذُ بِكَ مِنْ فِتْنَةِ المَحْيَا، وَفِتْنَةِ المَمَاتِ، اللَّهُمَّ إِنِّي أَعُوذُ بِكَ مِنَ المَأْثَمِ وَالمَغْرَمِMaksudnya: “Adapun Rasulullah SAW berdoa di dalam solatnya (selesai membaca tasyahhud akhir): Ya Allah, aku berlindung dengan-Mu daripada seksaan kubur, aku berlindung dengan -Mu daripada fitnah al-masih al-Dajjal, aku berlindung dengan-Mu daripada fitnah kehidupan dan kematian, serta aku berlindung dengan-Mu daripada perbuatan dosa dan hutang.”[HR Bukhari]10. DOA AGAR DIJAUHI DARIPADA PERASAAN HASAD DENGKI
رَبَّنَا ٱغْفِرْ لَنَا وَلِإِخْوَٰنِنَا ٱلَّذِينَ سَبَقُونَا بِٱلْإِيمَٰنِ وَلَا تَجْعَلْ فِى قُلُوبِنَا غِلًّا لِّلَّذِينَ ءَامَنُوا۟ رَبَّنَآ إِنَّكَ رَءُوفٌ رَّحِيمٌMaksudnya: “Wahai Tuhan kami, ampunilah kami dan saudara-saudara kami yang telah beriman lebih dulu daripada kami, dan janganlah Engkau membiarkan kedengkian dalam hati kami terhadap orang-orang yang beriman; wahai Tuhan kami, Sesungguhnya Engkau Maha Penyantun lagi Maha Penyayang.”(Surah a-Hasyr: 10)Sahabat, mari kita benar-benar memanfaatkan malam-malam akhir Ramadan kali ini dengan bermunajat, memohon keampunan dan berdoa sebanyak-banyaknya kepada Allah SWT. Kita tidak tahu, mungkin Ramadan ini ialah yang terakhir buat diri kita. Semoga Allah benar-benar sudi memandang kita dan menerima semua amalan yang telah dilakukan. Allahumma ameen.
SILAKAN SHARE, KITA BERKONGSI KEBAIKAN DAN GANJARAN PAHALA *Kredit: USTAZAH ASMA’ HARUN


7 Doa Boleh Diamalkan Untuk Membentuk Rumah Tangga Bahagia

Allah SWT menciptakan manusia berpasang-pasangan kerana mereka saling memerlukan antara satu sama lain, sekali gus mewujudkan perasaan kasih sayang dan ini adalah fitrah kehidupan. Sebagai pasangan suami isteri, sudah tentunya mengimpikan rumah tangga yang harmoni, bahagia dan saling memahami.
Dalam membentuk rumah tangga bahagia bukan sekadar berpaksa kemewahan tetapi kehidupan akhirat juga perlu dititikberatkan. Jadi, terdapat 7 doa yang boleh diamalkan dalam mewujudkan kebahagiaan antara suami, isteri serta anak-anak. Jom kita tengok…

Baca juga: Doa Selepas Solat Fardhu Beserta Maksud. Ringkas & Senang Ingat
7 DOA BOLEH DIAMALKAN UNTUK MEMBENTUK RUMAH TANGGA BAHAGIA
Lately banyak betul tarikh cantik-cantik dan Alhamdulillah, ramai yang kahwin. Harini saya nak share 7 doa yang boleh diamalkan untuk membentuk rumah tangga bahagia. Boleh share dengan yang bakal kahwin & yang dah kahwin juga.

1. KETIKA HENDAK BERJIMAK DENGAN ISTERI

Maksudnya:
Ya Allah, ya Tuhanku, hindarilah aku daripada syaitan dan jauhkanlah syaitan itu daripada apa yang Engkau rezekikan kepada kami (anak)
2. UNTUK DAPAT ANAK/KETURUNAN YANG BAIK

Maksudnya:
Wahai Tuhanku! Kurniakanlah kepadaku dari sisiMu zuriat keturunan yang baik; sesungguhnya Engkau sentiasa Mendengar (menerima) doa permohonan”. — Surah Ali-‘Imran ayat 38.
3. UNTUK MEMPEROLEH ISTERI & ANAK-ANAK BERTAKWA

4. UNTUK MEMOHON RAHMAT & PIMPINAN ALLAH

5. DOA HINDAR DIRI DARIPADA PERANGAI & NAFSU JAHAT

Maksudnya: Ya Allah, sesungguhnya aku berlindung kepadaMu daripada perangai buruk, dan kerakusan hawa nafsu.
6. UNTUK MENDAPAT HIDAYAH BERKEKALAN DARIPADA ALLAH

7. UNTUK MENDAPAT KEBAHAGIAAN DUNIA & AKHIRAT

Doa ialah cara hidup yang menjadi tradisi orang soleh. Semua perkara dalam kehidupan mempunyai doa khusus. Apatah lagi soal-soal yang besar seperti membina keluarga bahagia dan beriman.
Jom kita sama-sama amalkan doa-doa ini dalam usaha kita membina keluarga bahagia, sakinah dan mawaddah. Semoga diri kita dan keluarga kita sentiasa dalam rahmat Allah. Aminn…
Sumber: Twitter Aisyah Shahid


Mustajabnya Berdoa Sebelum Berbuka! Ini Contoh 29 Doa Pendek Yang Mudah Dibaca & Diamalkan

“Sesungguhnya bagi orang yang berpuasa ketika saat berbuka ada doa yang tidak ditolak” (HR Ibnu Majah)
Mesti ada antara kita yang pernah melihat hadis ini di media sosial.

Ya, Ramadhan merupakan bulan yang penuh dengan keberkatan dan rahmat daripada Allah SWT di mana tersedia berbagai jenis tawaran-tawaran dan keistimewaan yang perlu kita kecapi.

Doa Sebelum Berbuka Sangat Mustajab
Berdasarkan info dari Pejabat Mufti Wilayah Persekutuan, terdapat banyak bukti hadis yang menyokong bahawa doa orang berpuasa itu adalah mustajab.

1. Daripada Abdullah bin ‘Amr RA berkata bahawa Nabi SAW bersabda:
إِنَّ لِلصَّائِمِ عِنْدَ فِطْرِهِ لَدَعْوَةً مَا تُرَدُّ
Maksudnya: “Sesungguhnya bagi orang yang berpuasa itu ketika dia berbuka mempunyai doa yang tidak akan ditolak”.
[Riwayat Ibn Majah (1753)][Syeikh Syuaib al-Arna’outh mengatakan sanad hadith ini adalah hasan]
2. Daripada Abu Hurairah RA berkata bahawa Nabi SAW bersabda:
ثَلَاثَةٌ لَا تُرَدُّ دَعْوَتُهُمْ: الْإِمَامُ الْعَادِلُ، وَالصَّائِمُ حَتَّى يُفْطِرَ، وَدَعْوَةُ الْمَظْلُومِ
Maksudnya: “Tiga golongan doa mereka tidak akan ditolak: Imam yang adil, orang yang berpuasa sehingga dia berbuka dan doa orang yang dizalimi”.
[Riwayat Ibn Majah (1752)][Syeikh Syuaib al-Arna’outh mengatakan hadith ini adalah hasan]
3. Daripada Abdullah bin ‘Amr RA berkata bahawa beliau mendengar Nabi SAW bersabda:
لِلصَّائِمِ عِنْدَ إِفْطَارِهِ دَعْوَةٌ مُسْتَجَابَةٌ
Maksudnya: “Bagi orang yang berpuasa ketika dia berbuka doa yang mustajab”. [Lihat: Musnad Abi Daud al-Thoyalisi (2376)]
Melihat kepada hadith-hadith di atas, kita mengetahui bahawa doa orang yang berpuasa adalah mustajab di sisi Allah SWT.
Untuk itu, kita perlu mengambil kesempatan untuk merebut tawaran yang berharga ini dan memperbanyakkan berdoa terutamanya ketika waktu sebelum berbuka.
29 Doa Sebelum Berbuka Yang Ringkas, Mudah Dibaca & Diamalkan
Di sini kami senaraikan beberapa contoh doa sebelum berbuka yang boleh dibaca dan diamalkan bersama.

*(Kredit: E-Doa Dewan Muslimat PAS Malaysia)
Kalau terlupa atau susah nak baca doa dalam Bahasa Arab, kita boleh juga berdoa dalam bahasa yang kita selesa.
Yang pasti, Allah SWT amat suka kepada hamba-Nya yang sentiasa berdoa memohon kepadanya dalam apa jua keadaan.
Jadi, ayuh marilah sama-sama kita memperbanyakkan berdoa kepada Allah SWT terutama di bulan yang penuh dengan keberkatan dan kemulian ini.


Dari Tenung Makanan Atas Meja, Lebih Baik Amalkan 8 Doa Sebelum Berbuka Puasa Ini!

Kebiasaannya pada waktu hujung berpuasa, pasti seluruh ahli keluarga akan berkumpul di meja makan untuk bersiap sedia berbuka. Selalunya apa yang kita buat adalah merenung makanan sehinggalah azan berkumandang. Sebenarnya, ada doa sebelum berbuka yang boleh anda amalkan ketika menunggu azan Maghrib.
‘Specialnya’ bulan Ramadhan ini adalah 10 minit sebelum waktu berbuka, merupakan peluang keemasan untuk kita merendah diri di depan Allah dengan berdoa kepadaNya. Jadi, jom amalkan doa sebelum berbuka yang bakal dikongsikan penulis ini.

Baca juga: Amalkan 10 Doa Ini Di Sepanjang Bulan Ramadan Nanti, Nescaya Nikmatnya & Pahala Berganda!
8 DOA SEBELUM BERBUKA, BOLEH AMALKAN RAMADHAN INI
Menurut Pejabat Mufti Wilayah Persekutuan, doa orang berpuasa adalah mustajab, lebih-lebih lagi ketika waktu sebelum berbuka. Kebiasaannya, kita akan menunggu tanpa berbuat apa-apa di hadapan makanan, malah ada yang bermain gajet. Kali ini, cuba berdoa kepada Pencipta untuk menggunakan waktu istimewa ini sebaiknya!

DOA SEBELUM BERBUKA #1: MEMOHON SEGALA AMALAN ANDA LAKUKAN DITERIMA OLEHNYA

“Ya Allah, terimalah puasaku, doa-doaku, zikir-zikirku, sedekahku, zakatku & semua amalan kebaikanku di bulan mulia ini.”
Kadangkala walaupun kita mengerjakan amalan kebaikan, mungkin ada yang silap atau terlepas pandang. Untuk kesilapan-kesilapan kecil itu, berdoalah memohan kepadaNya supaya amalan kita diterima.
DOA SEBELUM BERBUKA #2: MEMOHON KEIKHLASAN DALAM SETIAP AMALAN DAN JUGA KETAATAN KEPADANYA
“Ya Allah, ampunkanlah jika ada kekurangan dlm puasaku & ketaatanku kepadaMu & jadikanlah aku dalam kalangan orang yg sentiasa ikhlas beribadat kerana-Mu.”
Mungkin ketika berpuasa, kita tidak sedar sedang melakukan dosa yang lain ataupun perbuatan-perbuatan dapat mengurangkan pahala. Untuk perbuatan tersebut, berdoalan memohon keikhlasan dalam setiap amalan ibadat kita.
DOA SEBELUM BERBUKA #3: MEMOHON KEAMPUNAN ATAS KESILAPAN LALU DAN SUPAYA TIDAK MENGULANGINYA DI MASA DEPAN
“Ya Allah, ampunkanlah semua dosa-dosaku sebelum bulan Ramadan & pandulah aku untuk tak mengulangi kesilapan yang sama lagi.”
Umat Islam tidak lari dari melakukan kesilapan malah mungkin kita sendiri tidak menyedarinya. Untuk itu, berdoalan memohon keampunan atas dosa-dosa lalu dan juga untuk elakkan diri daripada terjerumus dalam lembah dosa yang sama.
DOA SEBELUM BERBUKA #4: MEMOHON ISTIQAMAH DALAM SETIAP IBADAH YANG DILAKUKAN

“Ya Allah, bantulah aku untuk istiqomah melakukan kebaikan yang aku lakukan di bulan Ramadan ini untuk bulan-bulan selepas Ramadan.”
Doa ini penting untuk  kita sebagai umat Islam kekal istiqamah dalam ibadah yang dilakukan. Tidak dapat dinafikan, untuk kekal konsisten dalam sesuatu perbuatan itu adalah tidak mudah. Oleh itu, kita memerluan bantuan daripadaNya untuk kekal istiqamah ketika mengerjakan ibadah.
DOA SEBELUM BERBUKA #5: MEMOHON KETAQWAAN DALAM DIRI
“Ya Allah, jadikan aku hamba-Mu yang bertaqwa & soleh. Ya Allah tempatkan aku dalam kalangan hamba-Mu yang Engkau cintai.”
Umat Islam yang ingin mendapatkan keberkataan Allah SWT perlu sentiasa memohon ketaqwaan dalam dirinya supaya doanya didengari. Malah, menjadi impian setiap umat Islam untuk menjadi manusia yang dicintaiNya.
DOA SEBELUM BERBUKA #6: MEMOHON REZEKI YANG HALAL DI DUNIA
“Ya Allah, kurniakan kepadaku rezeki yang halal & rahmatilah aku dengan kebaikan di manapun aku berada.”
Kita perlu memohon mendapatkan rezeki yang halal di dunia ini kerana ramai melakukan sesuatu pekerjaan tanpa menyedari yang mereka tidak mendapat berkat dalam apa yang dilakukan.
DOA SEBELUM BERBUKA #7: MEMOHON KESIHATAN TUBUH BADAN YANG BAIK
“Ya Allah, kurniakan kesihatan yang terbaik untukku & jauhkan aku dari semua penyakit.”
Pohon juga kesihatan tubuh badan yang baik supaya anda dapat melakukan ibadah tanpa sebarang gangguan. Kesihatan tubuh badan yang baik bukan penting untuk mengerjakan amalan akhirat sahaja, tetapi juga perlu untuk anda menunaikan tanggungjawab di duniawi.
DOA SEBELUM BERBUKA #8: MEMOHON KEAMPUNAN DOSA DIRI, KELUARGA DAN ORANG SEKELILING

“Ya Allah, ampunkanlah dosaku, keluargaku & orang yang aku sayangi and payungilah mereka dengan perlindungan dan rahmat-Mu.”
Disebabkan kita yang kerap melakukan dosa malah tanpa sedari, maka keraplah memohon keampunan dosa diri, keluarga dan juga untuk orang sekeliling supaya dijauhkan daripada perbuatan yang sama.
Semoga bermanfaat!
Sumber: Twitter Aisyah Shahid


Doa Selepas Azan Amat Mustajab! Ini 5 Adab Ketika Azan Untuk Kita Amalkan

Lima amalan yang sangat baik untuk kita amalkan ketika mana azan solat dilaungkan.
Ianya mudah, tetapi ramai dari kita terlepas dan leka darinya.

Pendek saja waktunya, ‘pause’ sekejap sembang-menyembang tu, jom amalkan 5 amalan ni:
Mudah Tapi Ramai Lupa, Ini 5 Adab Ketika Azan Yang Sangat Baik Untuk Kita Amalkan
1. Jawab Azan
Diam ketika mendengar azan dan menjawabnya samada dalam keadaan bersih atau berhadas, junub atau haidh, besar atau mumayyiz. Kemudian perlu menjawab apa yang diucapkan oleh muazzin kecuali pada lafaz (حي على الصلاة) dan (حي على الفلاح).

Hukum menjawab azan adalah sunnah muakkadah (sunat yang dituntut).

Ketika azan dilaungkan, kita sebagai umat Islam dianjurkan agar meninggalkan segala aktiviti yang sedang dilakukan serta dalam masa yang sama perlulah menjawab azan sebagai satu bentuk penghormatan.
2. Selawat Ke Atas Nabi
Habis azan, berselawat pada baginda Nabi saw 1x.
Selawat kepada Nabi SAW dengan suara yang perlahan, kemudian memohon kepada Allah wasilah dan berdoa kepada-Nya selepas selesai azan dengan jarak yang tidak lama.
3. Baca Doa Selepas Azan

Amalan doa selepas azan tsabit dengan hadith Nabi SAW, dimana Jabir bin ‘Abdillah r.a telah mendengar Rasulullah s.a.w bersabda:
مَنْ قَالَ حِينَ يَسْمَعُ النِّدَاءَ اللَّهُمَّ رَبَّ هَذِهِ الدَّعْوَةِ التَّامَّةِ وَالصَّلاَةِ الْقَائِمَةِ آتِ مُحَمَّدًا الْوَسِيلَةَ وَالْفَضِيلَةَ وَابْعَثْهُ مَقَامًا مَحْمُودًا الَّذِي وَعَدْتَهُ، حَلَّتْ لَهُ شَفَاعَتِي يَوْمَ الْقِيَامَةِ
Maksudnya: Barang siapa yang mendengar azan dan berdoa Ya Allah, Wahai Tuhan yang telah mensyariatkan seruan azan dan sembahyang yang akan didirikan. Kurniakanlah kedudukan yang tinggi dan terpuji yang engkau telah janjikan kepada junjungan kami Nabi Muhammad dan kehormatan, luluslah baginya syafaatku baginya pada hari kiamat.
(Sahih Bukhari: 614)
4. Selepas azan, ucapkan:
أَشْهَدُ أَنْ لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ وَأَنَّ مُحَمَّدًا عَبْدُهُ وَرَسُولُهُ رَضِيتُ بِاللَّهِ رَبًّا وَبِمُحَمَّدٍ رَسُولاً وَبِالإِسْلاَمِ دِينًا.
Maksudnya: “Aku bersaksi bahawa tidak ada Tuhan yang berhak disembah selain Allah, tidak ada sekutu baginya, dan aku bersaksi bahawa Muhammad adalah hamba dan utusan-Nya, aku redha Allah sebagai Rabbku, Muhammad sebagai Rasul dan Islam sebagai agamaku”,
Maka dosanya akan diampuni.
(HR. Muslim: 386)
Baca juga: Ini Sebenarnya Kelebihan Surah Yasin Kita Patut Tahu
5. Berdoa
Berdoalah apa-apa yang kita hajati, kerana ia salah satu waktu mustajab berdoa.
[HR. Abu Daud: 542, Hadith Hasan]
Sekejap saja peluang ini, jangan lepaskan. Sehari 5 kali laungan azan, usahalah amalkan kesemuanya pada waktunya.
Moga Allah swt sempurnakan pahala buat kita semua. Aamiin.
Wallahua’lam.
*Sumber: IRSYAD AL-HADITH SIRI KE-116, ZonKuliah